
[bookmark: _Toc13664037]CYFLWYNIAD
Mae’r llawlyfr hwn yn rhoi gwybodaeth fanwl i chi am eich cwrs neu’ch Rhaglen Astudio ym mlwyddyn academaidd 2019-2020. Cyflwynir disgrifiadau’r modylau yn y Cyfeirlyfr Modylau sy’n mynd gyda’r ddogfen hon.

Mae’r Brifysgol wedi gwneud pob ymdrech i sicrhau bod y wybodaeth mor lawn a chywir â phosibl, ond dylech nodi ei bod yn anochel y bydd rhai mân newidiadau yn digwydd i drefniadaeth y modylau rhwng y cyfnod cynllunio ac amser addysgu’r modylau.  Byddwn yn ceisio sicrhau y bydd cyn lleied o newidiadau â phosibl, ac fe gewch ddigon o rybudd o flaen llaw os bydd unrhyw newid.  Byddem hefyd yn ddiolchgar pe baech yn rhoi gwybod i ni am unrhyw newidiadau defnyddiol y gallem eu gwneud i’r llawlyfr yn y dyfodol.  

[bookmark: _Toc13664038]ADBORTH

Mae adborth ynglŷn â’ch rhaglen astudio a’ch modylau yn bwysig a byddwn yn ei groesawu gan y bydd yn ein helpu i wella a chyfoethogi’ch profiad dysgu. Gallwch roi adborth mewn nifer o ffyrdd: trwy gynrychiolydd myfyrwyr eich rhaglen astudio, trwy holiaduron gwerthuso modylau, trwy gyfarfodydd anffurfiol gyda’r tiwtor personol, staff addysgu, neu Gyfarwyddwr Rhaglen, trwy grwpiau ffocws i gael adborth gan fyfyrwyr ar faterion penodol, neu drwy Undeb y Myfyrwyr. Os oes unrhyw broblemau, yna mae’n bwysig eich bod yn eu rhannu gyda ni fel y gallwn fynd i’r afael â nhw. Mae eich barn yn werthfawr i ni.
[bookmark: _Toc13664039]
RHAGLENNI ASTUDIO A CHYFARWYDDWYR RHAGLENNI
Mae’r llawlyfr hwn yn cynnwys y Rhaglenni Astudio canlynol. Mae enw a manylion cyswllt y Cyfarwyddwyr Rhaglenni hefyd wedi’u rhestru isod.


	Rhaglen Astudio

	Cyfarwyddwr Rhaglen
	Rhif ffôn
	E-bost

	MA Dwyieithrwydd ac Amlieithrwydd
	Dr Hywel Glyn Lewis
	01267 676680
	h.lewis@pcydds.ac.uk

	MA Tegwch ac Amrywiaeth mewn Cymdeithas

	Dr Caroline Lohmann-Hancock
	01267-676674
	c.lohmann-hancock@uwtsd.ac.uk

	MA Gwaith Ieuenctid a Chymuned

	Angharad Lewis 
	01267 676949
	angharad.lewis@uwtsd.ac.uk





[bookmark: _Toc11388578][bookmark: _Toc13664040][bookmark: _Toc520203579]CYMORTH YN YSTOD EICH ASTUDIAETHAU
Neilltuir aelod o’r staff academaidd ar ddechrau’r flwyddyn academaidd i weithredu fel y cyswllt cyntaf ar gyfer materion cymorth. Gellir cael rhagor o gymorth hefyd trwy’r Adran Gwasanaethau Myfyrwyr. 


[bookmark: _Toc422995555][bookmark: _Toc13664041]GWEITHDREFNAU GWEINYDDOL
Mae manylion y gweithdrefnau gweinyddol wedi’u cynnwys o fewn y ddogfen Rheoliadau’r Brifysgol – Canllaw i Fyfyrwyr Ôl-raddedig.

Gellir cael pob ffurflen berthnasol (e.e. ffurflen cyflwyno traethawd, ffurflen traethawd hir, ffurflen gais am estyniad) yn adran y myfyrwyr ôl-raddedig ar Amgylchedd Dysgu Rhithwir (ADRh) y Brifysgol a / neu ar fewnrwyd y Brifysgol.

Manylion cyswllt y prif weinyddwr ar gyfer y rhaglen astudio yn swyddfa’r Athrofa yw:

[bookmark: _Toc13664042]Bethan Williams (b.williams@uwtsd.ac.uk)
ARHOLWYR ALLANOL
Mae gan bob Rhaglen Astudio a addysgir sy’n arwain at ddyfarniad gan y Brifysgol o leiaf un Arholwr Allanol.   Prif ddibenion system arholwyr allanol y Brifysgol yw sicrhau bod:

· safon pob dyfarniad yn cael ei chynnal ar y lefel briodol;
· safonau perfformiad myfyrwyr yn cymharu â safonau ar raglenni neu bynciau tebyg mewn sefydliadau eraill yn y DU y maent yn gyfarwydd â hwy;
· y prosesau ar gyfer asesu a phennu dyfarniadau’n rhai cadarn ac yn cael eu gweithredu’n deg.

Gall myfyrwyr ofyn am gopi o Adroddiad Arholwr Allanol eu rhaglen astudio ar gyfer y flwyddyn flaenorol trwy gysylltu â’r Cyfarwyddwr Rhaglen.

Yr Arholwyr Allanol presennol ar gyfer y Rhaglenni Astudio yw:

	Rhaglen Astudio
	Arholwr Allanol 2018/19
(enw cyntaf/cyfenw)
	Arholwr Allanol 2017/18 (os yn wahanol i’r un presennol)

	MA Dwyieithrwydd ac Amlieithrwydd
	Dr Huw S. Thomas
	

	MA Tegwch ac Amrywiaeth mewn Cymdeithas

	Dr Maria Kukhareva

	

	MA Gwaith Ieuenctid a Chymuned
	Paul Fenton
	

	MA Plant a Phobl Ifanc

	David Galbraith
	




Sylwer na chaniateir i fyfyrwyr gysylltu’n uniongyrchol â’r Arholwyr Allanol heb ganiatâd ac os gwneir hynny, gellid ei hystyried yn drosedd ddisgyblu.
[bookmark: _Toc13664043]
BLWYDDYN ACADEMAIDD 2019/2020
Rhennir blwyddyn academaidd 2019/2020 fel a ganlyn: 

Wythnos Gynefino		23/09/19 - 2709/19

Semestr 1:			23/09/19 - 24/01/20

Semestr 2:			27/01/20 - 10/07/20
Byrddau Arholi:	fel arfer Tachwedd, Mawrth a Mehefin yn flynyddol

GWYBODAETH AMDANOCH CHI A’CH RHAGLEN ASTUDIO

Mae’r Brifysgol yn cadw gwybodaeth amdanoch chi a’ch rhaglen astudio ar System Cofnodion Myfyrwyr ganolog a reolir gan Gofrestrfa’r Brifysgol. Mae’n hanfodol bod gan Gofrestrfa’r Brifysgol gofnod cywir o’ch manylion personol bob amser.  Mae hefyd yr un mor bwysig sicrhau eich bod wedi cofrestru ar y Rhaglen Astudio gywir ac ar y modylau cywir.  Os na fyddwch yn cofrestru’n gywir neu’n methu â rhoi gwybod i’r Gofrestrfa am newidiadau i’ch manylion personol, yna bydd hynny’n debygol o achosi rhai os nad y cwbl o’r problemau canlynol: 
· byddwn ni’n methu rhoi gwybod i chi beth sy’n digwydd;
· byddwch chi’n methu benthyca adnoddau o’r Llyfrgell ac Adnoddau Dysgu;
· byddwch chi’n methu defnyddio’r gwasanaethau Technoleg Gwybodaeth;
· byddwn ni’n methu cysylltu â chi mewn argyfwng;
· bydd oedi cyn i chi symud ymlaen o Ran I i Ran II, os yn berthnasol;
· bydd oedi o ran graddio gan nad ydych wedi cwblhau digon o gredydau ar y lefel gywir;
· bydd y drefn weinyddu’n gweithredu’n aneffeithiol gan arwain at oedi yn y gwasanaeth a roddir i fyfyrwyr eraill.

Cymerwch amser i wirio’r wybodaeth gofrestru a ddarparwyd gan Gofrestrfa’r Brifysgol a chofiwch hysbysu’r Gofrestrfa am unrhyw wallau neu newidiadau.
[bookmark: _Toc13664044]Y GWASANAETH DATGELU A GWAHARDD (DBS) –  MANYLACH
Os y byddwch yn dod i gysylltiad â phlant neu oedolion sy’n agored i niwed fel rhan o’ch rhaglen, bydd gofyn ichi gael gwiriad gan y DBS (gwiriad Manylach).  Darperir manylion pellach gan Gofrestrfa’r Brifysgol neu’r Cyfarwyddwr Rhaglen.  

Fel rhan o weithdrefnau pob rhaglen yng nghyswllt y DBS, fel arfer bydd gofyn i fyfyrwyr sy’n parhau â’u cwrs roi gwybod i’w Cyfarwyddwr Rhaglen ar unwaith am unrhyw newid i’w statws o ran collfarnau troseddol. 

Gofynnir ichi gwblhau hunan ddatganiad ffurfiol yn ystod y cyfnod cofrestru ar ddechrau’r flwyddyn academaidd, a fydd yn cadarnhau’ch statws o ran collfarnau troseddol.  Cedwir y datganiad hwn o fewn y Gofrestrfa.


[bookmark: _Toc13664045]
GEIRFA FODWLAR
Rhaglen Astudio (cwrs)	
Rhaglen Astudio neu gwrs yw’r casgliad o fodylau mae myfyriwr yn eu hastudio sy’n arwain at ddyfarniad arbennig.  
Modwl
Uned o weithgaredd dysgu sy’n gydlynol yn academaidd, ag iddi amcanion/deilliannau dysgu, cynnwys a chynllun asesu.
Statws Credyd Modwl	
Mae gan bob modwl statws credyd.  Credyd yw’r dyfarniad a roddir i ddysgwr mewn cydnabyddiaeth o’r ffaith fod deilliannau dysgu penodedig ar lefel benodol wedi’u cyflawni a bod hynny wedi’i wirio.
Lefel Astudio
Mae pob modwl ar lefel arbennig sy’n diffinio safon ei gynnwys academaidd.  Disgrifir astudiaeth ar lefel Meistr fel Lefel 7 o fewn y Fframwaith Cymwysterau Cenedlaethol. Mae nodweddion sylfaenol y lefelau astudio perthnasol wedi’u hamlinellu gan lywodraeth Cynulliad Cymru ac maent ar gael ar eu gwefan: https://llyw.cymru/sites/default/files/publications/2018-02/disgrifyddion-lefel.pdf 

Dylai myfyrwyr nodi bod disgwyliadau a gofynion gwaith ar Lefel 7 yn uwch na’r hyn a geir ar Lefelau israddedig 4-6, ac fe adlewyrchir hyn o fewn yr asesu ac o ran marcio asesiadau’r modylau.
[bookmark: _Toc13664046]ASESU
Ar ddechrau pob modwl, bydd y tiwtoriaid yn rhoi ar Moodle fanylion llawn am y modd y byddwch yn cael eich asesu yn y modwl hwnnw.  Bydd yn cynnwys briff asesu llawn a chanllawiau am y meini prawf a ddefnyddir i farcio eich gwaith, ynghyd â gwybodaeth glir ynglŷn â dyddiadau cyflwyno’r asesiadau a’r amser a ganiateir ar gyfer rhoi adborth am yr asesiadau. Bydd hefyd yn rhoi manylion sut y gallwch drafod yr adborth am eich gwaith a’ch perfformiad a beth i’w wneud os oes gennych gwestiynau.

Mae angen cyflwyno’r holl waith cwrs ysgrifenedig a asesir ar ffurf copi electronig trwy Turnitin; bydd y Cyfarwyddwr Rhaglen yn darparu cyfarwyddiadau gwahanol ar gyfer unrhyw waith cwrs na ellir ei gyflwyno trwy Turnitin.

Mae’r Brifysgol yn cynnig rhaglenni yn Gymraeg a Saesneg. Y disgwyliad arferol yw y cewch eich asesu yn yr un iaith ag y cyflwynwyd y rhaglen neu’r modylau. Os ydych wedi cael eich addysgu yn Saesneg ac yn dymuno cael eich asesu yn Gymraeg, neu i’r gwrthwyneb, dylech ymgynghori â’ch Cyfarwyddwr Rhaglen am yr opsiynau sydd ar gael i chi.

Byddwch yn derbyn cadarnhad o’ch marciau asesu ar ddiwedd pob blwyddyn academaidd.  Bydd unrhyw farciau a ryddheir cyn iddynt gael eu cymeradwyo’n ffurfiol gan y Bwrdd Arholi Dilyniant / Dyfarnu yn farciau amodol.
[bookmark: _Toc13664047]Amgylchiadau Esgusodol
Os ydych o’r farn y gallai amgylchiadau esgusodol fod wedi cael effaith niweidiol ar eich gallu i gwblhau gwaith cwrs neu arholiadau, dylech ddilyn gweithdrefnau’r Brifysgol o ran Amgylchiadau Esgusodol ar gyfer Darpariaeth a Addysgir, sydd i’w gweld yn adran y Swyddfa Academaidd ar wefan y Brifysgol:
http://www.uwtsd.ac.uk/cy/swyddfaacademaidd/gweithdrefnau-ar-gyfer-apeliadau-academaidd-cwynion-ac-achosion-eraill-myfyrwyr/
[bookmark: _Toc13664048]Anghenion Ychwanegol o ran asesu
Os oes gennych unrhyw anghenion ychwanegol o ran asesu, eich cyfrifoldeb chi yw cydgysylltu â’r uned Gwasanaethau Myfyrwyr ynghylch yr anghenion hynny ar ddechrau’r flwyddyn academaidd, fel y gellir drafftio Datganiad o Fesurau Cydadferol yn unol â gweithdrefnau’r Brifysgol ar gyfer asesu myfyrwyr ag anghenion ychwanegol.
http://www.uwtsd.ac.uk/cy/cymorth-dysgu/ 
[bookmark: _Toc13664049]Apeliadau Academaidd
Darperir gwybodaeth am sut i apelio yn y ‘Weithdrefn Apeliadau Academaidd’ ym Mhennod 13 y Llawlyfr Ansawdd Academaidd, ac mewn dogfennaeth ategol a gyhoeddir yn adran y Swyddfa Academaidd ar wefan y Brifysgol:  
http://www.uwtsd.ac.uk/cy/swyddfaacademaidd/gweithdrefnau-ar-gyfer-apeliadau-academaidd-cwynion-ac-achosion-eraill-myfyrwyr/

Mae cyngor ychwanegol ar gael o Undeb y Myfyrwyr.  Mae’n bwysig iawn eich bod yn nodi’n ofalus y rhesymau sy’n sail i apeliadau ac yn cyflwyno eich apêl ar y ffurflen briodol oherwydd ni ellir prosesu apeliadau anghyflawn neu anghymwys. 
[bookmark: _Toc13664050]Rheoliadau Asesu
Mae’r rheolau a’r rheoliadau sy’n gysylltiedig ag asesu eich Rhaglen Astudio ar gael ym Mhenodau 6 a 7 Llawlyfr Ansawdd Academaidd y Brifysgol, ac mae copi ohono ar gael yn adran y Swyddfa Academaidd ar y wefan:
http://www.uwtsd.ac.uk/cy/swyddfaacademaidd/llawlyfr-ansawdd-academaidd/ 
[bookmark: _Toc13664051]Cyfrifoldebau myfyrwyr mewn perthynas â’r broses asesu
Fel y nodwyd ym Mhennod 7 y Llawlyfr Ansawdd Academaidd, rydych chi’n gyfrifol am sicrhau eich bod yn:
i) Cael eich cofrestru’n gywir ar eich rhaglen astudio (gan gynnwys ailgofrestru ar gyfer pob blwyddyn academaidd ar ôl y cofrestru cychwynnol).
ii) Darllen ac yn deall y wybodaeth a ddarparwyd ynglŷn â sut y byddwch yn cael eich asesu, sut y penderfynir ar eich dyfarniad terfynol, a’r camau i’w cymryd os byddwch yn cael anawsterau yn ymwneud ag asesu.
iii) Rhoi cynnig ar bob elfen asesu mewn modwl.
iv) Mynychu arholiadau a digwyddiadau asesu eraill, yn cynnwys digwyddiadau ailarholi ac ailasesu, yn ôl yr angen; a’ch bod ar gael i fynychu arholiadau llafar os oes angen o fewn dyddiadau’r tymhorau neu’r semestrau a gyhoeddwyd, neu ddyddiad arall y’ch hysbyswyd ohono ymlaen llaw.  
v) Cyflwyno gwaith i’w asesu yn ôl yr angen ac yn unol â’r fformat a’r dyddiad cau gofynnol. 
vi) Hysbysu eich Cyfarwyddwr Rhaglen neu’r uned Gwasanaethau Myfyrwyr o unrhyw anabledd neu nam tymor hir a allai olygu bod angen darpariaethau arbennig ar gyfer asesu. 
vii) Ymgyfarwyddo  â diffiniad y Brifysgol o arfer annheg ac yn ymgymryd ag asesiadau mewn modd nad yw’n ceisio ennill mantais annheg.
viii) Dilyn y gweithdrefnau a nodwyd os ydych yn wynebu amgylchiadau esgusodol neu’n dymuno apelio yn erbyn penderfyniad Bwrdd Arholi.
ix) Cadw copi o waith a gyflwynwyd i’w asesu lle bo hynny’n ymarferol. 
x) Darparu eich gwaith ar gyfer samplu at ddibenion arholi allanol ac er mwyn archifo.
[bookmark: _Toc13664052]AMGYLCHEDD DYSGU RHITHWIR (ADRh) 
Moodle yw Amgylchedd Dysgu Rhithwir (ADRh) y Brifysgol.  Defnyddir yr ADRh i gefnogi dysgu ac addysgu.  Gall myfyrwyr sydd wedi cofrestru gael mynediad iddo o unrhyw le yn y byd trwy ddefnyddio’r rhyngrwyd a phorwr gwe.

Mae rhai o nodweddion Moodle yn caniatáu i fyfyrwyr: 
· Gael mynediad i ddeunyddiau cwrs
· Hwyluso cyfathrebu rhwng myfyrwyr a thiwtoriaid 
· Cefnogi tasgau grŵp  
· Cymryd asesiadau ar-lein gyda chyfleusterau marcio ac adborth awtomatig 

Gellir defnyddio Moodle ar gyfer tasgau gweinyddu megis: 
· Dangos cyhoeddiadau e.e. lleoliad darlith wedi newid
· Cyflwyno aseiniadau’n electronig 
· Gweinyddu arolygon ar-lein, megis holiaduron modwl 

Sut i gael mynediad iddo:

Cewch fynediad i Moodle mewn 3 ffordd wahanol: 

1. O MyDay
Ewch i’ch dangosfwrdd MyDay naill ai drwy fewngofnodi i gyfrifiadur ar y campws ac agor Internet Explorer, neu drwy fynd i http://myday.uwtsd.ac.uk o unrhyw borwr ar ddyfais sydd wedi’i chysylltu â’r rhyngrwyd.  Cliciwch ar deilsen Moodle.
1. O Wefan y Brifysgol
Ewch i http://uwtsd.ac.uk/cy/ a dewis Cysylltiadau Cyflym (ochr chwith uchaf y sgrin) ac wedyn Moodle.
1. Teipio URL
Agorwch unrhyw borwr ar ddyfais sydd wedi’i chysylltu â’r rhyngrwyd ac ewch i http://moodle.uwtsd.ac.uk
Mewngofnodwch gan ddefnyddio’ch enw defnyddiwr a’ch cyfrinair Rhwydwaith sydd yr un peth â’r hyn a ddefnyddir i gael mynediad i’r cyfrifiaduron ar y campws.

Os oes rhai o’ch cyrsiau/modylau yn eisiau yn y bloc Fy Nghyrsiau cysylltwch â’ch darlithwyr i ofyn a ydynt yn defnyddio Moodle. Sylwer y gall gymryd 24 awr i ddata cofrestru gael ei fwydo i Moodle.  Os cewch chi broblemau o ran dod o hyd i adnoddau (amserlenni, nodiadau darlith, manylion aseiniadau ac ati) cysylltwch â’r darlithydd sy’n darparu’r cwrs/modwl. 

Os cewch chi unrhyw broblemau technegol neu negeseuon gwall cysylltwch â’r Ddesg Wasanaeth TG drwy: 
Y we: https://webhelp.uwtsd.ac.uk
Ffôn: 0300 500 5055
Neu drwy e-bost: ITServiceDesk@uwtsd.ac.uk
Nodwch eich enw a’ch enw defnyddiwr (eich rhif myfyriwr) mewn unrhyw ohebiaeth, ynghyd â manylion eich problem. 


[bookmark: _Toc520203167][bookmark: _Toc521933473][bookmark: _Toc13664053]ADBORTH ASESU TRWY TURNITIN
O ran adborth a ddarperir trwy Turnitin, ceir dwy adran sy’n cynnwys adborth ar eich gwaith: adborth ysgrifenedig, a’r gyfeireb farcio. 

Bydd yr adborth ysgrifenedig yn rhoi sylwadau ar y gwaith yn gyffredinol. 
Bydd y gyfeireb farcio’n canolbwyntio ar y modd mae’r darn o waith yn ateb y meini prawf a restrwyd yn y gyfeireb berthnasol.  
Nid yw’r gyfeireb farcio’n rhoi canlyniad wedi’i gyfrifo’n fathemategol ar sail cyfanswm yr adrannau unigol, ond fe’i defnyddir yn gyfannol i helpu pennu’r marc.
Gellir dod o hyd i’r Adborth Ysgrifenedig a’r Gyfeireb Farcio trwy glicio ar y botymau a welir isod wrth i chi edrych ar yr aseiniad a gyflwynwyd gennych yn Turnitin.


[image: ]

[bookmark: _Toc524584467][bookmark: _Toc13664054]
RHAGLENNI ASTUDIO 
(1) [bookmark: _Toc524584468]MA Dwyieithrwydd ac Amlieithrwydd 

RHAGLEN ASTUDIO
MA Dwyieithrwydd ac Amlieithrwydd
Deilliannau Dysgu’r Rhaglen
A. Gwybodaeth, dealltwriaeth a medrau perthnasol
Ar ôl gorffen astudio’r radd MA Dwyieithrwydd ac Amlieithrwydd, disgwylir y bydd myfyrwyr wedi datblygu’r wybodaeth, y deall a’r medrau canlynol ar y lefel Addysg Uwch briodol:
1.         Gwybodaeth a dealltwriaeth feirniadol am gyd-destunau ieithyddol a diwylliannol eraill ar lefel ryngwladol lle mae dwyieithrwydd yn bodoli a fydd yn galluogi myfyrwyr i’w cymharu a’u cyferbynnu â’u cyd-destunau ieithyddol eu hunain gan ddatblygu sensitifrwydd ac ymwybyddiaeth o’r tebygrwydd neu’r annhebygrwydd ieithyddol sydd rhyngddynt; 
2.         Ymwybyddiaeth a dealltwriaeth ryngddiwylliannol. Drwy ddatblygu’r gallu i ddadansoddi’n feirniadol y ffactorau amrywiol sy’n rhan annatod o fywiogrwydd ieithoedd lleiafrifol megis y Gymraeg, disgwylir y bydd myfyrwyr â pharch at sefyllfaoedd cyffelyb ar lefel ryngwladol; 
3.         Dealltwriaeth feirniadol o’r polisïau a ymarferir yng nghyd-destunau ieithyddol gwledydd amrywiol; 
4.         Y gallu i werthuso’n feirniadol y ffactorau a allai ddylanwadu’n gadarnhaol neu’n negyddol yn y dyfodol ar fywiogrwydd eu mamiaith a’u diwylliant eu hunain, gan gynnwys, er enghraifft, bolisïau awdurdodau lleol a chyrff cyhoeddus mewn perthynas ag economeg a thai; 
5.         Gwybodaeth am ystod o derminoleg arbenigol sydd yn ymwneud â gwahanol agweddau ar ddwyieithrwydd gan gynnwys agweddau megis sosio-ieithyddiaeth, seico-ieithyddiaeth, cynllunio ieithyddol, caffaeliad iaith a’i , a’u rôl mewn perthynas â chyfundrefnau addysgol; 
6.         Gwybodaeth drylwyr am y prif fframweithiau cysyniadol a’r ymchwil ddiweddaraf sydd yn bodoli ym maes dwyieithrwydd, ynghyd â’r gallu i bwyso a mesur rhagoriaethau a gwendidau syniadau, esboniadau a thystiolaethau gwrthgyferbyniol; 
7.         Dealltwriaeth o ddadansoddiadau amgen o ddata a’r gallu i wneud gwerthusiad gwybodus o’r rheiny; 
8.         Y gallu i ddangos dealltwriaeth o’r berthynas rhwng y ffactorau amrywiol a all ddylanwadu ar fywiogrwydd iaith, gan gynnwys ffactorau gwleidyddol, cymdeithasol, diwylliannol ac addysgol; 
9.         Ymwybyddiaeth o swyddogaeth iaith mewn perthynas â meithrin, cynnal a datblygu hunaniaeth genedlaethol; 
10. Medrau technolegol a fo’n addas i’r ddisgyblaeth, megis llunio llyfryddiaethau a chyfeirio at ffynonellau mewn modd safonol a chyson; 
11. Y gallu i gymhwyso fframweithiau cysyniadol a dadansoddol cydnabyddiedig at ddata newydd; 
12. Y gallu i ddehongli data a dadansoddiadau meintiol ac ansoddol a gyflwynir drwy gyfrwng graffau, tablau ac ati, ac i gyflwyno data tebyg eu hunain yn yr un modd; 
13. Y gallu i fabwysiadu amryw fethodolegau meintiol ac ansoddol ar gyfer cynnal ymchwil i wahanol agweddau ar ddwyieithrwydd / amlieithrwydd a chynllunio ieithyddol, ac i gynnal prosiectau lleol, cenedlaethol a rhyngwladol yn y meysydd hynny fel unigolion ac fel aelodau o weithlu arbenigol. 
B. Medrau Gwybyddol
Caniatâ’r medrau gwybyddol a gysylltir â’r rhaglen hon fyfyrwyr i:
1.         fyfyrio’n feirniadol yng ngoleuni tystiolaeth a safbwyntiau amrywiol; 
2.         gasglu, crynhoi, cyfosod a chymathu gwybodaeth o wahanol ffynonellau ysgrifenedig, llafar ac electronig, eu gwerthuso’n feirniadol a chreu crynodeb cydlynol; 
3.         drefnu a chyflwyno syniadau o fewn fframwaith safbwynt strwythuredig a rhesymegol; 
4.        feddwl yn ddadansoddol ac yn werthusol; 
5.         arnodi, disgrifio a dadansoddi problemau, ac i ddyfeisio strategaethau addas ar gyfer eu datrys; 
6.         ddangos dealltwriaeth o faterion allweddol a phroblemau, ac i benderfynu pa fath o ddata i gasglu er mwyn eu datrys; 
7.         gyflwyno neu ddatgan tystiolaeth berthnasol ac i ddefnyddio’r data priodol sydd eisoes ar gael er mwyn datrys problemau. 
C. Medrau Proffesiynol / Galwedigaethol
Galluoga’r medrau proffesiynol /galwedigaethol ymarferol a gysylltir â’r rhaglen hon fyfyrwyr i:
1.         gwrdd â’r heriau sy’n wynebu unigolion ym maes dwyieithrwydd / amlieithrwydd a chynllunio ieithyddol, gan gynnwys y cyd-destun Cymreig; 
2.         gymhwyso’r wybodaeth a’r sgiliau a feithrinwyd at eu hanghenion proffesiynol o fewn y gweithlu; 
3.        ymgymryd â phrosiectau sy’n ymwneud ag amryw agweddau ar y maes; 
4.         gynnal ymchwil unigol ac, fel rhan o dîm, i hyrwyddo cynlluniau a strategaethau ieithyddol; 
5.         ddadansoddi a dehongli data sy’n ymwneud ag amryw ddatblygiadau; 
6.         ddangos hyfedredd wrth ddefnyddio TGCh mewn cyflwyniadau ac wrth gyfathrebu; 
7.         ddangos hunan-gyfeiriad a gwreiddioldeb wrth ddatrys problemau, ac i weithredu’n hunan-reolaethol wrth gynllunio a chyflawni gorchwylion ar lefel broffesiynol. 
Ch. Medrau Allweddol Trosglwyddadwy
Galluoga’r medrau allweddol a gysylltir â’r rhaglen hon fyfyrwyr i:
1.         ddefnyddio TGCh yn effeithiol fel modd i gyfathrebu, fel cyfrwng dysgu ac ymchwilio, ac i greu dogfennaeth drefnus a safonol; 
2.         drosglwyddo gwybodaeth, syniadau a dadleuon yn argyhoeddedig a rhesymegol ar lafar ac yn ysgrifenedig; 
3.         feithrin ymhellach eu sgiliau dadansoddi a datrys problemau; 
4.         fabwysiadu methodolegau amrywiol a phwrpasol ar gyfer cynnal ymchwil gan asesu eu heffeithiolrwydd a’u manteision ac anfanteision ymarferol a thechnolegol unigol; 
5.         ysgrifennu traethodau gan ddefnyddio ieithwedd bwrpasol a chyfeiriadaeth gywir; 
6.         reoli eu haddysg mewn modd hunan-feirniadol, i feddwl ac i weithio’n annibynnol gan wneud defnydd effeithiol ac effeithlon o’u hamser; 
7.         gynllunio a chynnal archwiliad neu ddarn o ymchwil gyda’r lleiafswm o gymorth neu yn gwbl annibynnol; 
8.         gymryd rhan mewn trafodaethau ysgolheigaidd ac i gyflwyno syniadaeth naill ai ar lafar neu yn ysgrifenedig mewn dogfennaeth a ddengys sgiliau uwch mewn llythrennedd. 

STRWYTHUR Y RHAGLEN 

SYLWER:  Mae gan Dimau Rhaglen yr hawl i ddynodi modylau ‘craidd’ y mae’n rhaid llwyddo ynddynt cyn y gall ymgeisydd sicrhau dilyniant i flwyddyn nesaf y Rhaglen Astudio.  Mae’n bosibl y gall modwl fod yn fodwl craidd mewn un Rhaglen Astudio, ond nid mewn rhaglen arall.  Rhaid nodi’r modylau hyn yn glir yn y Llawlyfrau Rhaglenni Astudio.

Mae’r tabl isod yn dangos cyfansoddiad cyfredol y rhaglen:

	Côd
	Teitl
	Credydau

	RHAN I

	Modylau Gorfodol

	ECDA7001C
	Cyflwyniad i Ddwyieithrwydd
	20

	ECDA7002C
	Dwyieithrwydd Cymdeithasol
	20

	ECDA7003C
	Methodoleg Ymchwil
	20

	Modylau Dewisol (dewiswch un)

	ECDA7004C
	Agweddau Gwybyddol ar Ddwyieithrwydd
	30

	ECDA7005C
	Modelau ar gyfer Addysgu Dwyieithog
	30

	ECDA7006C
	Datblygiad Addysg Ddwyieithog yng Nghymru
	30

	ECDA7007C
	Dwyieithrwydd yn y Blynyddoedd Cynnar
	30

	RHAN II 

	Modwl Gorfodol

	ECGE7002QC 
	[bookmark: _Toc524584469]Y Gyfadran Addysg a Chymunedau: Traethawd Hir 

	60



Bydd y modylau a ddarperir bob blwyddyn academaidd yn dibynnu ar sawl ffactor, gan gynnwys nifer y myfyrwyr sy’n dewis astudio’r modwl hwnnw.  Ni chynigir pob opsiwn ar eich Rhaglen Astudio bob blwyddyn o reidrwydd.

Cynigir y modylau canlynol yn 2019/20
Semester 1

	RHAN I

	Modylau Gorfodol

	ECDA7001C
	Cyflwyniad i Ddwyieithrwydd
	20 credyd

	ECDA7002C
	Dwyieithrwydd Cymdeithasol
	20 credyd

	ECDA7003C
	Methodoleg Ymchwil
	20 credyd

	Modylau Dewisol

	ECDA7004C
	Agweddau Gwybyddol ar Ddwyieithrwydd
	30 credyd

	ECDA7005C
	Modelau ar gyfer Addysgu Dwyieithog
	30 credyd

	RHAN  II 

	Modwl Gorfodol

	ECGE7002QC
	Y Gyfadran Addysg a Chymunedau: Traethawd Hir
	60 credits



Semester 2

	RHAN I

	Modylau Gorfodol

	ECDA7001C
	Cyflwyniad i Ddwyieithrwydd
	20 credyd

	ECDA7002C
	Dwyieithrwydd Cymdeithasol
	20 credyd

	ECDA7003C
	Methodoleg Ymchwil
	20 credyd

	Modylau Dewisol

	ECDA7004C
	Agweddau Gwybyddol ar Ddwyieithrwydd
	30 credyd

	ECDA7005C
	Modelau ar gyfer Addysgu Dwyieithog
	30 credyd

	RHAN  II 

	Modwl Gorfodol

	ECGE7002QC
	Y Gyfadran Addysg a Chymunedau: Traethawd Hir
	60 credits



[bookmark: _GoBack]Mae manylion y modylau yn gywir ar 1 Medi 2019, ac ni fyddant fel arfer yn newid yn ystod y flwyddyn.  Os digwydd y bydd angen i’r Ysgol wneud newidiadau i’r manylion hyn yn ystod y flwyddyn, fe’ch hysbysir yn ysgrifenedig. Cyflwynir disgrifiadau’r modylau yn y Cyfeirlyfr Modylau sy’n mynd gyda’r ddogfen hon.





[bookmark: _Toc524584470]2)	MA Tegwch ac Amrywiaeth mewn Cymdeithas


Deilliannau Dysgu’r Rhaglen

Tystysgrif Ôl-raddedig Tegwch ac Amrywiaeth mewn Cymdeithas

Gwybodaeth a dealltwriaeth (KU)

KU1: dealltwriaeth systematig o wybodaeth, ac ymwybyddiaeth feirniadol o broblemau cyfredol a/neu o fewnwelediadau newydd i brif gysyniadau a damcaniaethau lles, gan gynnwys anghenion dynol a lles cymdeithasol; anghydraddoldeb, tlodi ac allgau; dinasyddiaeth, gwahaniaeth cymdeithasol ac amrywiaeth; damcaniaethau’r wladwriaeth a llunio polisïau; damcaniaethau a dulliau dadansoddi cymharol sy’n llywio arfer cyfredol (PCG);
KU2: archwilio’n feirniadol strwythurau cymdeithasol a sefydliadol a dibenion systemau amrywiol, er enghraifft iechyd, lles ac addysg, a’r goblygiadau i unigolion a chymdeithas (AA); 
KU4: archwilio heriau posibl i gydraddoldeb a chynhwysiant cymdeithasol o fewn y gymdeithas gyfoes, gan roi sylw i rwystrau posibl a cheisio atebion i’r problemau cymdeithasol cymhleth y mae’r rheini sydd mewn perygl o anfanteision lluosog ac anghydraddoldeb yn eu profi (PCG);  

Caiff pob un o'r deilliannau dysgu uchod sylw mewn o leiaf 2 fodwl ar y lefel briodol (gan gymryd i ystyriaeth batrymau astudio unigol)

Sgiliau gwybyddol (meddwl) (CS) 

CS1: archwilio’n feirniadol ystod o gysyniadau allweddol a dulliau damcaniaethol o fewn cymdeithaseg a gwerthuso eu cymhwyso i allgau, tegwch, amrywiaeth a chydraddoldeb (C); 
CS2: dadansoddi’n feirniadol natur perthnasoedd cymdeithasol rhwng unigolion, grwpiau a sefydliadau cymdeithasol a sut mae hyn yn effeithio ar degwch, cydraddoldeb a chynhwysiant cymdeithasol (C); 
CS3: asesu’n feirniadol rinweddau esboniadau cystadleuol ynghylch ymddygiad dynol, sefyllfaoedd cymdeithasol a digwyddiadau; ac ystyried beth mae hyn yn ei olygu i arfer proffesiynol cynhwysol (C); 

Caiff pob un o'r deilliannau dysgu uchod sylw mewn o leiaf 2 fodwl ar y lefel briodol (gan gymryd i ystyriaeth batrymau astudio unigol)

	Sgiliau ymarferol (PS)

PS2: defnyddio lefelau uchel o sgiliau llythrennedd digidol, gwybodaeth ddigidol, technoleg gwybodaeth a chyfathrebu i drosglwyddo gwybodaeth a dealltwriaeth gymhleth (C); 
PS3: cyfleu dealltwriaeth fanwl o berthnasedd gwybodaeth gymdeithasegol i bolisi cymdeithasol, cyhoeddus a dinesig a’r modd y mae hyn yn effeithio ar degwch, cydraddoldeb a chynhwysiant cymdeithasol (C);
PS4: dangos drwy ymholi cymhleth eu bod yn sensitif i werthoedd a buddiannau pobl eraill a’u bod yn datblygu gallu i adfyfyrio’n fanwl ar sail tystiolaeth, ac yn benodol eu gallu i wrando a rhyngweithio â phobl eraill, ac i ystyried eu safbwyntiau normadol a moesol eu hun er mwyn deall sut mae anghenion dynol yn cael eu profi a’u diwallu (PCG); 

Caiff pob un o'r deilliannau dysgu uchod sylw mewn o leiaf 2 fodwl ar y lefel briodol (gan gymryd i ystyriaeth batrymau astudio unigol)
	Sgiliau allweddol (KS) 

KS1: adfyfyrio’n feirniadol ar eu system gwerthoedd eu hun a systemau pobl eraill wrth ystyried cyd-destun cymhleth ac amlddimensiynol allgau ac anghydraddoldeb (AA); 
KS3: mynegi dealltwriaeth helaeth o amrywiol oblygiadau moesegol ymholi cymdeithasegol gan roi sylw i rymuso unigolion a grwpiau, a chymhwyso hyn i amryw o leoliadau gan adfyfyrio ar eu gwerthoedd personol eu hun (C). 


Diploma Ôl-raddedig Tegwch ac Amrywiaeth mewn Cymdeithas

	Gwybodaeth a dealltwriaeth (KU)

KU1: dealltwriaeth systematig o wybodaeth, ac ymwybyddiaeth feirniadol o broblemau cyfredol a/neu o fewnwelediadau newydd i brif gysyniadau a damcaniaethau lles, gan gynnwys anghenion dynol a lles cymdeithasol; anghydraddoldeb, tlodi ac allgau; dinasyddiaeth, gwahaniaeth cymdeithasol ac amrywiaeth; damcaniaethau’r wladwriaeth a llunio polisïau; damcaniaethau a dulliau dadansoddi cymharol sy’n llywio arfer cyfredol (PCG);
KU2: archwilio’n feirniadol strwythurau cymdeithasol a sefydliadol a dibenion systemau amrywiol, er enghraifft iechyd, lles ac addysg, a’r goblygiadau i unigolion a chymdeithas (AA); 
KU4: archwilio heriau posibl i gydraddoldeb a chynhwysiant cymdeithasol o fewn y gymdeithas gyfoes, gan roi sylw i rwystrau posibl a cheisio atebion i’r problemau cymdeithasol cymhleth y mae’r rheini sydd mewn perygl o anfanteision lluosog ac anghydraddoldeb yn eu profi (PCG);  

Caiff pob un o'r deilliannau dysgu uchod sylw mewn o leiaf 2 fodwl ar y lefel briodol (gan gymryd i ystyriaeth batrymau astudio unigol)

	Sgiliau gwybyddol (meddwl) (CS) 

CS1: archwilio’n feirniadol ystod o gysyniadau allweddol a dulliau damcaniaethol o fewn cymdeithaseg a gwerthuso eu cymhwyso i allgau, tegwch, amrywiaeth a chydraddoldeb (C); 
CS2: dadansoddi’n feirniadol natur perthnasoedd cymdeithasol rhwng unigolion, grwpiau a sefydliadau cymdeithasol a sut mae hyn yn effeithio ar degwch, cydraddoldeb a chynhwysiant cymdeithasol (C);  
CS3: asesu’n feirniadol rinweddau esboniadau cystadleuol ynghylch ymddygiad dynol, sefyllfaoedd cymdeithasol a digwyddiadau; ac ystyried beth mae hyn yn ei olygu i arfer proffesiynol cynhwysol (C); 
CS5: gwerthuso’n feirniadol wahanol ddulliau damcaniaethol, technegol, normadol, moesol a gwleidyddol yng nghyswllt problemau ac anawsterau cymdeithasol a thrafod y dulliau hynny (PCG); 


Caiff pob un o'r deilliannau dysgu uchod sylw mewn o leiaf 2 fodwl ar y lefel briodol 
(gan gymryd i ystyriaeth batrymau astudio unigol)

	Sgiliau ymarferol (PS)

PS2: defnyddio lefelau uchel o sgiliau llythrennedd digidol, gwybodaeth ddigidol, technoleg gwybodaeth a chyfathrebu i drosglwyddo gwybodaeth a dealltwriaeth gymhleth (C); 
PS3: cyfleu dealltwriaeth fanwl o berthnasedd gwybodaeth gymdeithasegol i bolisi cymdeithasol, cyhoeddus a dinesig a’r modd y mae hyn yn effeithio ar degwch, cydraddoldeb a chynhwysiant cymdeithasol (C);
PS4: dangos drwy ymholi cymhleth eu bod yn sensitif i werthoedd a buddiannau pobl eraill a’u bod yn datblygu gallu i adfyfyrio’n fanwl ar sail tystiolaeth, ac yn benodol eu gallu i wrando a rhyngweithio â phobl eraill, ac i ystyried eu safbwyntiau normadol a moesol eu hun er mwyn deall sut mae anghenion dynol yn cael eu profi a’u diwallu (PCG); 
PS5: cyfleu syniadau a dadleuon cymhleth neu ddadleuol, ac ar brydiau cystadleuol, yn effeithiol i ystod o gynulleidfaoedd gan ddefnyddio amryw o gyfryngau.  Byddai hyn yn cynnwys y gallu i ysgrifennu, trafod a chyflwyno dadleuon a syniadau gan ddefnyddio confensiynau academaidd priodol (PCG);

Caiff pob un o'r deilliannau dysgu uchod sylw mewn o leiaf 2 fodwl ar y lefel briodol (gan gymryd i ystyriaeth batrymau astudio unigol)

	Sgiliau allweddol (KS) 

KS1: adfyfyrio’n feirniadol ar eu system gwerthoedd eu hun a systemau pobl eraill wrth ystyried cyd-destun cymhleth ac amlddimensiynol allgau ac anghydraddoldeb (AA); 
KS3: mynegi dealltwriaeth helaeth o amrywiol oblygiadau moesegol ymholi cymdeithasegol gan roi sylw i rymuso unigolion a grwpiau, a chymhwyso hyn i amryw o leoliadau gan adfyfyrio ar eu gwerthoedd personol eu hun (C). 

	
MA Tegwch ac Amrywiaeth mewn Cymdeithas

	Gwybodaeth a dealltwriaeth (KU)

KU1: dealltwriaeth systematig o wybodaeth, ac ymwybyddiaeth feirniadol o broblemau cyfredol a/neu o fewnwelediadau newydd i brif gysyniadau a damcaniaethau lles, gan gynnwys anghenion dynol a lles cymdeithasol; anghydraddoldeb, tlodi ac allgau; dinasyddiaeth, gwahaniaeth cymdeithasol ac amrywiaeth; damcaniaethau’r wladwriaeth a llunio polisïau; damcaniaethau a dulliau dadansoddi cymharol sy’n llywio arfer cyfredol (PCG);
KU2: archwilio’n feirniadol strwythurau cymdeithasol a sefydliadol a dibenion systemau amrywiol, er enghraifft iechyd, lles ac addysg, a’r goblygiadau i unigolion a chymdeithas (AA); 
KU3: dealltwriaeth gysyniadol sy’n galluogi’r myfyriwr i werthuso’n feirniadol ymchwil cyfredol ac ysgolheictod uwch o fewn y ddisgyblaeth (MLC);
KU4: archwilio heriau posibl i gydraddoldeb a chynhwysiant cymdeithasol o fewn y gymdeithas gyfoes, gan roi sylw i rwystrau posibl a cheisio atebion i’r problemau cymdeithasol cymhleth y mae’r rheini sydd mewn perygl o anfanteision lluosog ac anghydraddoldeb yn eu profi (PCG);  
KU5: ymdrin â materion cymhleth yn systematig ac yn greadigol, gwneud penderfyniadau cadarn yn absenoldeb data cyflawn, a chyfleu eu casgliadau'n glir i gynulleidfaoedd arbenigol ac anarbenigol (MLC);

Caiff pob un o'r deilliannau dysgu uchod sylw mewn o leiaf 2 fodwl ar y lefel briodol (gan gymryd i ystyriaeth batrymau astudio unigol)

	Sgiliau gwybyddol (meddwl) (CS) 

CS1: archwilio’n feirniadol ystod o gysyniadau allweddol a dulliau damcaniaethol o fewn cymdeithaseg a gwerthuso eu cymhwyso i allgau, tegwch, amrywiaeth a chydraddoldeb (C); 
CS2: dadansoddi’n feirniadol natur perthnasoedd cymdeithasol rhwng unigolion, grwpiau a sefydliadau cymdeithasol a sut mae hyn yn effeithio ar degwch, cydraddoldeb a chynhwysiant cymdeithasol (C); 
CS3: asesu’n feirniadol rinweddau esboniadau cystadleuol ynghylch ymddygiad dynol, sefyllfaoedd cymdeithasol a digwyddiadau; ac ystyried beth mae hyn yn ei olygu i arfer proffesiynol cynhwysol (C); 
CS4: trafod pynciau cymdeithasegol yn feirniadol a’u cymhwyso gydag ymwybyddiaeth o theori, tystiolaeth a pherthnasedd i ddadleuon cyfredol, a chyflwyno’r casgliadau mewn amryw o fformatau cymdeithasegol priodol (C); 
CS5: gwerthuso’n feirniadol wahanol ddulliau damcaniaethol, technegol, normadol, moesol a gwleidyddol yng nghyswllt problemau ac anawsterau cymdeithasol a thrafod y dulliau hynny (PCG); 
[bookmark: WfTarget]CS6: adfyfyrio’n fanwl a gwerthuso'r modd y mae damcaniaethau a chysyniadau ynghylch polisi cymdeithasol a gwyddorau cymdeithasol eraill yn caniatáu i ymarferwyr ddadansoddi sut mae anghenion cymdeithasol, problemau cymdeithasol a pholisïau eu hunain yn cael eu llunio a’u deall mewn cyd-destunau cenedlaethol a rhyngwladol (PCG); 

Caiff pob un o'r deilliannau dysgu uchod sylw mewn o leiaf 2 fodwl ar y lefel briodol (gan gymryd i ystyriaeth batrymau astudio unigol)


Sgiliau ymarferol (PS)

PS1: arddangos hunangyfeiriad a gwreiddioldeb wrth fynd i’r afael â phroblemau a’u datrys, a gweithredu’n annibynnol wrth gynllunio a gweithredu tasgau ar lefel broffesiynol neu gyfwerth (MLC);
PS2: defnyddio lefelau uchel o sgiliau llythrennedd digidol, gwybodaeth ddigidol, technoleg gwybodaeth a chyfathrebu i drosglwyddo gwybodaeth a dealltwriaeth gymhleth (C); 
PS3: cyfleu dealltwriaeth fanwl o berthnasedd gwybodaeth gymdeithasegol i bolisi cymdeithasol, cyhoeddus a dinesig a’r modd y mae hyn yn effeithio ar degwch, cydraddoldeb a chynhwysiant cymdeithasol (C);
PS4: dangos drwy ymholi cymhleth eu bod yn sensitif i werthoedd a buddiannau pobl eraill a’u bod yn datblygu gallu i adfyfyrio’n fanwl ar sail tystiolaeth, ac yn benodol eu gallu i wrando a rhyngweithio â phobl eraill, ac i ystyried eu safbwyntiau normadol a moesol eu hun er mwyn deall sut mae anghenion dynol yn cael eu profi a’u diwallu (PCG); 
PS5: cyfleu syniadau a dadleuon cymhleth neu ddadleuol, ac ar brydiau cystadleuol, yn effeithiol i ystod o gynulleidfaoedd gan ddefnyddio amryw o gyfryngau. Byddai hyn yn cynnwys y gallu i ysgrifennu, trafod a chyflwyno dadleuon a syniadau gan ddefnyddio confensiynau academaidd priodol (PCG);
PS6: datblygu lefel uchel o sgiliau rhyngbersonol a fydd yn eu caniatáu i gydweithio ag eraill mewn ymchwil manwl ac wrth ddatrys problemau cymhleth ym maes cydraddoldeb, amrywiaeth a chynhwysiant cymdeithasol o fewn cymdeithas (PCG); 
PS7: arfer menter a chyfrifoldeb personol (MLC);

Caiff pob un o'r deilliannau dysgu uchod sylw mewn o leiaf 2 fodwl ar y lefel briodol (gan gymryd i ystyriaeth batrymau astudio unigol)
	Sgiliau allweddol (KS) 

KS1: adfyfyrio’n feirniadol ar eu system gwerthoedd eu hun a systemau pobl eraill wrth ystyried cyd-destun cymhleth ac amlddimensiynol allgau ac anghydraddoldeb (AA); 
KS2: adfyfyrio’n feirniadol ynghylch goblygiadau moesegol ymchwil cymdeithasol mewn amryw o leoliadau ymchwil cymhwysol a’u dadansoddi (C);
KS3: mynegi dealltwriaeth helaeth o amrywiol oblygiadau moesegol ymholi cymdeithasegol gan roi sylw i rymuso unigolion a grwpiau, a chymhwyso hyn i amryw o leoliadau gan adfyfyrio ar eu gwerthoedd personol eu hun (C). 

Caiff pob un o'r deilliannau dysgu uchod sylw mewn o leiaf 2 fodwl ar y lefel briodol (gan gymryd i ystyriaeth batrymau astudio unigol)


  

STRWYTHUR Y RHAGLEN 

Mae’r tabl isod yn dangos cyfansoddiad cyfredol y rhaglen:
	Cod y Modwl
	Teitl y Modwl
	Gwerth credyd

	Semestr 1

	Modylau Gorfodol

	ECGE7001QC
	Athroniaeth ac Arfer Ymchwil Cymdeithasol 
	30

	ECED7002C
	(At)Gynhyrchu Anghydraddoldeb yn Gymdeithasol
	30

	Semestr 2

	Modylau Dewisol
Dewiswch ddau YN UNIG

	ECED7001C
	Dylanwadau Gwleidyddol ar Anghydraddoldeb ac Amrywiaeth 
	30

	ECGE7003QC
	Cymunedau Cynaliadwy 
	30

	ECED7003C
	Cydraddoldeb: Rhywedd ac Amrywiaeth Rywiol 
	30

	Rhan II

	ECGE7002QC
	Y Gyfadran Addysg a Chymunedau: Traethawd Hir
	60





[bookmark: _Toc524584471]3)	MA Gwaith Ieuenctid a Chymuned (Llwybr Cymhwyso)


Deilliannau Dysgu’r Rhaglen


Bydd deilliannau dysgu modylau’r rhaglen yn galluogi myfyrwyr i ddangos gwybodaeth bynciol a sgiliau eithriadol drwy alinio’r meincnodau isod a’r Safonau Galwedigaethol Cenedlaethol:   Datganiad Meincnodi Gwaith Ieuenctid a Chymuned (ASA, 2009), Datganiad Meincnodi gwybodaeth a dealltwriaeth lefel Meistr (ASA, 2010), FfCChC (2009) Sgiliau Llythrennedd Cynaliadwyedd (AAU, 2011) a’r Safonau Galwedigaethol Cenedlaethol ar gyfer Gwaith Ieuenctid (LSIS, 2012).  Nodir deilliannau modwl pob un o’r rhain yn llawn isod; mae’r map cwricwlwm (gweler adran 3.5, Tablau 4a a 4b) yn nodi ym mha fodylau y mae’r deilliannau rhaglen yn cael eu datblygu a’u hasesu.  


(1) Gwybodaeth a dealltwriaeth bynciol (Datganiad Meincnodi Gwaith Ieuenctid a Chymuned (ASA, 2009) a Datganiad Meincnodi gwybodaeth a dealltwriaeth lefel Meistr (ASA, 2010), FfCChC (2009):
Ar lefel MA disgwylir i’r myfyrwyr arddangos y nodweddion isod parthed gwybodaeth a dealltwriaeth bynciol o fewn Gwaith Ieuenctid a Chymuned (Meincnod MA yr ASA, 2010):   
	
	i. dealltwriaeth systematig o wybodaeth, ac ymwybyddiaeth feirniadol o broblemau cyfredol a/neu fewnwelediadau newydd, sydd i raddau helaeth yn arwain eu disgyblaeth academaidd, maes astudio neu faes ymarfer proffesiynol, neu'n cael eu harwain ganddynt; 

	
	ii. dealltwriaeth gynhwysfawr o dechnegau sy'n gymwys i'w hymchwil neu eu hysgolheictod uwch;

	
	iii. gwreiddioldeb yn y modd y caiff gwybodaeth ei chymhwyso, ynghyd â dealltwriaeth ymarferol o'r modd y defnyddir technegau ymchwil ac ymholi sefydledig i greu a dehongli gwybodaeth yn y ddisgyblaeth;

	
	iv. dealltwriaeth gysyniadol sy’n galluogi’r myfyriwr i werthuso’n feirniadol ymchwil cyfredol ac ysgolheictod uwch o fewn y ddisgyblaeth;

	        
	v. dealltwriaeth gysyniadol sy’n galluogi’r myfyriwr i werthuso methodolegau a datblygu dadansoddiadau ohonynt a, lle bo'n briodol, cynnig damcaniaethau newydd.


 O fewn gwaith ieuenctid a chymuned, mae gwybodaeth a dealltwriaeth bynciol yn cael eu cysyniadoli fel pedair agwedd, a gwelir bod pob un ohonynt yn cyfrannu i’r drafodaeth ynghylch rôl a hunaniaeth broffesiynol yr ymarferydd.  Trwy ymwneud â phob un o’r meysydd hyn yn feirniadol y llunnir hunaniaethau proffesiynol ac yr enillir gwybodaeth bynciol fanwl briodol a’r gallu i gymhwyso gwreiddioldeb wrth gymhwyso gwybodaeth:  
· gweithio mewn a chyda chymunedau;
· gweithio gyda phobl ifanc; gweithio gydag oedolion;
· dulliau o ddysgu a datblygu;
· datblygu sefydliadau yn y gymuned.

Cyd-gysylltir datblygiad gwybodaeth, sgiliau a gwerthoedd ar draws yr agweddau hyn gan y sylw a roddir ar hyd rhaglenni astudio yn y pwnc hwn i ddatblygu ymarferwyr beirniadol, adfyfyriol ac annibynnol. 

(1.1) Gweithio mewn a chyda chymunedau: bydd myfyrwyr yn:  
· Sylweddoli cwmpas cymhleth arfer proffesiynol sydd yn y gymuned ac sydd y tu allan i’r dysgu ffurfiol a’r rhaglenni asesu cenedlaethol mewn ysgolion a cholegau (er ei fod yn gysylltiedig â nhw) ac y tu allan i arfer clinigol neu statudol ym maes iechyd a gofal cymdeithasol (er ei fod yn gysylltiedig â nhw);
· Archwilio astudiaethau manwl o wasanaethau cyhoeddus megis y gwasanaethau ieuenctid, canolfannau addysg oedolion ac addysg gymunedol, gwasanaethau cefnogi a chyfarwyddo a sefydliadau’r trydydd sector;   
· Deall damcaniaethau beirniadol am y gymdeithas leol, cymdeithas sifil a chyfalaf cymdeithasol;
· Datblygu dealltwriaeth gysyniadol o berthynas pobl ifanc â chymunedau a pherthynas pobl ar gyfnodau gwahanol eu bywydau â’i gilydd mewn cymunedau; hanes datblygiad arfer cymunedol sy’n wahanol i arfer y wladwriaeth neu’r farchnad, dadansoddi’n feirniadol arferion sy’n herio perthnasau pŵer presennol megis y rheini sy’n seiliedig ar wahaniaethu ar sail oed, rhyw, hil a/neu arferion sy’n seiliedig ar freintiau dosbarth; 
· Ennill dealltwriaeth gynhwysfawr o oblygiadau gweithredu cydweithredol a newid cymdeithasol, yn cynnwys mentergarwch a strategaethau hunan-gymorth er mwyn delio ag anghenion/dyheadau a rennir, ymgyrchu a’r cysylltiadau â mudiadau cymdeithasol; 
· Gallu dadansoddi’n feirniadol effaith trafodaethau ynghylch polisi cymdeithasol ar ddatblygiad arfer proffesiynol o fewn gwaith ieuenctid, yn cynnwys polisi ieuenctid a pholisi cymdeithasol rhyngwladol ac Ewropeaidd cymharol. 

(1.2) Gweithio gyda phobl ifanc: bydd myfyrwyr yn:  
· Ennill dealltwriaeth gysyniadol o fodelau ac ystyron datblygiad ar hyd oes a’r cysylltiadau rhwng addysg a datblygiad; dulliau holistaidd:  agweddau corfforol, meddyliol, emosiynol ac ysbrydol ar ddyfeisgarwch a gwytnwch; trafodaeth feirniadol o fodelau normadol a modelau diffyg o ddatblygiad;
· Arddangos hunan-gyfeiriad a gwreiddioldeb wrth ymgysylltu â phobl ifanc ac oedolion mewn cymunedau er mwyn datblygu strategaethau ar gyfer addysg a newid; 
· Delio â materion cymhleth wrth ymchwilio i fodelau gwaith gyda phobl ifanc a chymunedau; 
· Arddangos hunan-gyfeiriad a gwreiddioldeb o ran mynd i’r afael â phroblemau a’u datrys wrth ymchwilio a ydy dulliau addysgol penodol yn fwy neu’n llai addas ar gyfer gwahanol gyfnodau neu grwpiau oedran;
· Dealltwriaeth gynhwysfawr a gallu i gymhwyso modelau arfer yn cynnwys gwaith estyn allan a gwaith datgysylltiedig, gwaith prosiectau, gwaith diwylliannol a chwaraeon ac arfer cyfranogol; 
· Ymwneud yn feirniadol â damcaniaethau ac arfer yn gysylltiedig ag iechyd, diogelwch a lles plant, pobl ifanc ac oedolion; 
· Gwerthuso’n feirniadol arfer proffesiynol yng nghyswllt ymrwymiadau cyfreithiol a dyletswyddau gofal yn gysylltiedig â diogelu plant, pobl ifanc ac oedolion sy’n agored i niwed; 
· Datblygu sgiliau a chymryd cyfrifoldeb wrth hyrwyddo iechyd meddwl ac emosiynol da, a chydnabod gwaeledd neu chwalfa ac ymateb iddo; 
· Gwerthfawrogi addysg a chymorth anffurfiol a’u gweithredu’n annibynnol; 
· Gwerthuso’n feirniadol bwysigrwydd a natur ffiniau personol a phroffesiynol a’r gwahanol faterion yn gysylltiedig â ffiniau sy’n rhan o waith gyda phobl ifanc a gwaith gydag oedolion. 

(1.3) Dulliau o ddysgu a datblygu: bydd myfyrwyr yn:  
Mynd i’r afael â meysydd cymhleth addysg anffurfiol, sgwrsio, dialog feirniadol a dysgu drwy brofiadau; dysgu lleoledig:  lleol, byd-eang a metaffisegol, yn cynnwys dysgu byd-eang, dysgu amgylcheddol a dysgu diwinyddol neu sensitif i ffydd; 
· cychwyn ac arwain tasgau a phrosesau gan ddefnyddio dulliau sy’n nodweddiadol o addysg anffurfiol, sy’n ei gwneud yn ofynnol i ymarferwyr leoli’u harfer o fewn matrics o ddynameg pŵer ar draws ffiniau lleol, byd-eang, gwleidyddol a ffydd; 
· Adfyfyrio’n feirniadol ar ddysgu dinasyddiaeth, ymholiad cydweithredol ac agored ac addysg wleidyddol;
· Gwerthuso archwiliad manwl o ddysgu sy’n sensitif i ddiwylliant a dysgu diwylliant-benodol;
· Cychwyn, arwain a mynd i’r afael â’r canlynol: gwaith grŵp datblygiadol: dysgu am ddatblygiad personol drwy gyfranogiad grŵp, addysg gymdeithasol ac addysg boblogaidd; trafodaethau am addysg cyfoedion; gwirfoddoli a gweithredaeth gymunedol fel dysgu; grwpiau agored a grwpiau caeedig/targed ar waith; archwilio gwaith grŵp yn seiliedig ar weithredu cadarnhaol, er enghraifft, grwpiau menywod a grwpiau pobl ifanc anabl; 
· Dadansoddi’n feirniadol y cysylltiadau rhwng addysg anffurfiol, addysg antur ac addysg seiliedig ar chwarae ac ar y celfyddydau; 
· Gwerthuso dulliau manwl a holistaidd yn gysylltiedig â dysgu, gan gydnabod yr agweddau emosiynol ac ysbrydol ar ddysgu. 

(1.4) Datblygu sefydliadau yn y gymuned: bydd myfyrwyr yn: 
· Ennill dealltwriaeth gysyniadol o sefydliadau sy’n galluogi’r myfyriwr i werthuso methodolegau a datblygu dadansoddiadau ohonynt a, lle bo'n briodol, cynnig damcaniaethau newydd; 
· Archwilio’n feirniadol asiantaethau a gweithleoedd lle y cyflogir gweithwyr ieuenctid a chymuned; 
· Gwerthuso’n feirniadol strategaethau ar gyfer arfer gwrth-ormesol a gwrth-wahaniaethol ar lefel sefydliadol; 
· Sylweddoli cymhlethdodau rheoli ac arwain mewn prosiectau cymunedol a chychwyn, arwain a chymryd cyfrifoldeb yn y maes gwaith hwn: mentora, goruchwylio, datblygiad a hyfforddiant staff; rôl gweithwyr rhan amser a gwirfoddolwyr; diogelwch a chefnogaeth ar gyfer ymarferwyr gwaith ieuenctid; 
· Ennill dealltwriaeth gynhwysfawr o weithio amlddisgyblaeth ac amlasiantaeth:  gwasanaethau ieuenctid yng nghyd-destun gweithio integredig; 
· Gwerthuso’n feirniadol ddarpariaeth gyffredinol a darpariaeth wedi’i thargedu; darpariaeth gwasanaeth wedi’i neilltuo ac ar wahân;
· archwiliad beirniadol o’r cysylltiadau â proffesiynau eraill y gweithlu plant. 

I grynhoi, dylai ôl-raddedigion fod wedi datblygu dealltwriaeth fanwl, gynhwysfawr a beirniadol o sylfaen gwerthoedd arfer proffesiynol; gallu cychwyn ac arwain tasgau cymhleth a chymryd cyfrifoldeb proffesiynol; arddangos hunan-gyfeiriad a gwreiddioldeb wrth fynd i’r afael â phroblemau a‘u datrys a gweithredu’n annibynnol wrth gynllunio a gweithredu tasgau ar lefel broffesiynol neu lefel gyfwerth; nodi’u hanghenion dysgu personol; dangos creadigrwydd a gweithio fel ymarferwyr beirniadol, adfyfyriol ac ymatblyg; a gwerthuso ymchwil yn y maes astudio'n feirniadol ac ymgymryd ag astudiaethau ymchwil cyfranogol eithriadol gyda phobl ifanc a grwpiau cymunedol. 

Dylai proffesiynoldeb ôl-raddedigion sy’n ennill cymhwyster proffesiynol gael ei lywio gan eu sylfaen gwybodaeth gynhwysfawr am astudiaethau                                                                                                                                                          ym maes gwaith ieuenctid; eu gwybodaeth hunangyfeiriol ar sail arfer am addysg anffurfiol a dysgu cymunedol, a’u gwybodaeth hunangyfeiriol ar sail arfer am reolaeth a sefydliadau cymunedol. 
(2) 
Sgiliau pwnc-benodol (Datganiad Meincnodi Gwaith Ieuenctid a Chymuned) 
Mae sgiliau pwnc-benodol a generig ar gyfer gwaith ieuenctid a chymuned yn seiliedig ar sylfaen wybodaeth gref o theori ac arfer.  Fel y’i nodir ym mhwynt (1) gwybodaeth a dealltwriaeth bynciol, disgwylir i fyfyrwyr arddangos priodoleddau lefel 7 (gweler t.7 am y rhestr o briodoleddau).   Dylai ôl-raddedigion allu arddangos sgiliau eithriadol yn y meysydd isod.

                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                       (2.1) Deall, datblygu a rheoli'u rôl broffesiynol: bydd myfyrwyr yn:  
· Ennill dealltwriaeth gynhwysfawr o fframweithiau damcaniaethol a chysyniadau allweddol sy’n berthnasol i arfer mewn gwaith ieuenctid a’r gallu i gymhwyso ac integreiddio’r fframweithiau hynny’n feirniadol;
· Datblygu dealltwriaeth fanwl, wybodus a beirniadol o’u rôl broffesiynol fel addysgwyr mewn perthynas ag ymyriadau proffesiynol eraill ym mywydau pobl ifanc a chymunedau;
· Arddangos ymreolaeth sylweddol wrth ddefnyddio dulliau confensiynol ac arloesol, gwreiddiol a chreadigol wrth gynllunio, cyflwyno a gwerthuso rhaglenni addysgol ar draws ystod o leoliadau ymarfer;
· Gwerthuso’n feirniadol weithredoedd, damcaniaethau, polisi, dulliau a chanlyniadau a’u goblygiadau byr-dymor a hir-dymor a’r defnydd ohonynt wrth lywio arfer; 
· Arddangos y gallu i gynnal ffiniau proffesiynol mewn perthnasau gwirfoddol ac mewn cyd-destunau anffurfiol a sylweddoli bod cymhlethdodau;
· Rhoi tystiolaeth o’r gallu i wneud dyfarniadau gwybodus, beirniadol ac adfyfyriol ynghylch materion moesegol a phroffesiynol cymhleth mewn maes sy’n destun trafodaeth a gweithredu’n briodol yng ngoleuni codau ymarfer proffesiynol a moesegol perthnasol; 
· y gallu i weithio fel ymarferydd adfyfyriol a beirniadol, gan arddangos gweithredoedd ac ymddygiadau proffesiynol priodol;
· adfyfyrio’n feirniadol ar eu datblygiad personol a phroffesiynol parhaus a’u hymrwymiad iddo.

(2.2) Meithrin arfer democrataidd a chynhwysol: bydd myfyrwyr yn: 
· adfyfyrio’n feirniadol ar eu gallu i adeiladu perthnasau o ymddiriedaeth fel sylfaen i ddysgu; 
· arddangos y gallu i feithrin cyfranogiad a chefnogaeth i bobl ifanc wrth iddynt chwarae rôl weithredol yn eu cymunedau, gan gynyddu eu llais a’u dylanwad mewn cyd-destunau ac ar faterion sy’n effeithio arnynt; 
· rhoi tystiolaeth o’r gallu i greu amgylcheddau cynhwysol ac i adnabod a gwrthsefyll agweddau, ymddygiad a sefyllfaoedd gormesol, ar lefelau rhyngbersonol a systemig; 
· y gallu i adeiladu arfer ar ddealltwriaeth gynhwysfawr o faterion pŵer, grymuso a chymhlethdod perthnasau gwirfoddol; 
· Rhoi tystiolaeth o’r gallu i hyrwyddo arfer rhagorol, rhoi cyhoeddusrwydd iddo a’i rannu. 

(2.3) Cynnal a datblygu sefydliadau sy’n cefnogi arfer: bydd myfyrwyr yn:  
· Dangos y gallu i arwain, cefnogi a hyrwyddo datblygiad ymatebion a strwythurau cynhyrchiol a chynaliadwy, gan gynnwys cefnogi a rheoli sefydliadau cymunedol a sefydliadau pobl ifanc;
· Arddangos sgiliau o ran diogelu iechyd a lles unigolion a chymunedau drwy ddealltwriaeth gynhwysfawr o fframweithiau cyfreithiol a rheoliadol a gweithredu’r fframweithiau hynny; 
· Adfyfyrio’n feirniadol ar y gallu i reoli pobl eraill yn y gweithle (gwirfoddolwyr, staff, ymatebolrwydd, cydraddoldeb ac amrywiaeth yn y gweithle); 
· Rhoi tystiolaeth o’r gallu i arwain a darparu ar gyfer cefnogaeth, diogelwch a lles staff; 
· Arddangos cyfrifoldeb drwy arweinyddiaeth ar unigolion a grwpiau sy’n briodol i’r cyd-destun;
· Datblygu sgiliau rheoli prosiectau o safon uchel (monitro, gwerthuso, rheoli arian, rheoli adnoddau, datblygu polisi, deall modelau fframwaith ansawdd) sy’n cynnwys delio â materion cymhleth yn systematig ac yn greadigol, gan wneud penderfyniadau cadarn yn absenoldeb data cyflawn, a chyfleu eu casgliadau'n eglur i gynulleidfaoedd arbenigol ac anarbenigol. 

(2.4) Hwyluso dysgu, datblygiad a meithrin gallu personol a chydweithredol: bydd myfyrwyr yn: 
· Dangos y gallu i ymgysylltu â phobl ifanc a grwpiau cymunedol, adeiladu perthnasau a hwyluso dysgu a datblygiad unigol a chydweithredol pobl ifanc ac oedolion; 
· Dadansoddi’n feirniadol bolisïau ac arferion cymhleth yng ngoleuni ystod o safbwyntiau damcaniaethol, o safbwynt cyfranogwyr rhaglenni, a llunio ymatebion o ran arfer gyda nhw;
· Arddangos y gallu i arwain, cefnogi a datblygu ystod o lythreneddau, yn cynnwys llythrennedd emosiynol; 
· dylunio, gweithredu a rheoli mentrau, prosiectau a rhaglenni gan ddefnyddio fframweithiau a dulliau proffesiynol priodol; 
· dewis, cynllunio a gwerthuso dulliau priodol o ystod o ddulliau a thechnegau ymyrryd; 
· Datblygu offer gwerthuso eithriadol er mwyn mesur effaith ac effeithiolrwydd eu gwaith a gwaith prosiectau yn y gymuned; 
· Bod yn feirniadol ac yn adfyfyriol am eu hymrwymiad i’r cylch dysgu, fel unigolyn ac fel rhan o sefydliad. 

(2.5) Rhwydweithio a gwaith amlasiantaeth: 
· Arddangos eu hunan-gyfeiriad o ran adeiladu partneriaethau ar draws grwpiau cymunedol a phrosiectau pobl ifanc; 
· Gwerthuso’n feirniadol eu sgiliau yn gysylltiedig â chynnwys pobl ifanc ac aelodau cymunedau mewn partneriaethau; 
· Adfyfyrio’n feirniadol ar eu sgiliau yn gysylltiedig â chreu cysylltiadau effeithiol â gwasanaethau addysg ac iechyd; 
· Arddangos eu sgiliau yn gysylltiedig â datblygu rhwydweithiau cynhwysol nad ydynt yn dwysau ymyleiddio prosiectau bach neu grwpiau lleiafrifol; 
· Archwilio’n fanwl eu sgiliau yn gysylltiedig â chyfrannu i ddatblygiad ehangach gwasanaethau plant a phobl ifanc. 

1. 
Nodweddion Lefel Meistr (ASA, 2010): 
Mae nodweddion generig lefel Meistr ar gyfer Gwybodaeth a Dealltwriaeth wedi’u hintegreiddio â datganiad meincnodi’r ASA ar gyfer Gwaith Ieuenctid a Chymuned, gan ddangos y lefel a ddisgwylir gan fyfyrwyr lefel M sy’n ymgymryd â’r rhaglenni (gweler pwyntiau 1 a 2 tudalennau 20-30).  Nodir y nodweddion MA isod er mwyn egluro ymhellach sut maent yn tanategu’r rhaglen.    
3.1 Gwybodaeth a Dealltwriaeth ar lefel Meistr
Dyfernir gradd Meistr i fyfyrwyr sydd wedi arddangos y canlynol: 

	(3.1.1)
	dealltwriaeth systematig o wybodaeth, ac ymwybyddiaeth feirniadol o broblemau cyfredol a/neu fewnwelediadau newydd, sydd i raddau helaeth yn arwain eu disgyblaeth academaidd, maes astudio neu faes ymarfer proffesiynol, neu'n cael eu harwain ganddynt; 

	(3.1.2)
	dealltwriaeth gynhwysfawr o dechnegau sy'n gymwys i'w hymchwil neu eu hysgolheictod uwch;

	(3.1.3)
	gwreiddioldeb yn y modd y caiff gwybodaeth ei chymhwyso, ynghyd â dealltwriaeth ymarferol o'r modd y defnyddir technegau ymchwil ac ymholi sefydledig i greu a dehongli gwybodaeth yn y ddisgyblaeth;

	(3.1.4)
	dealltwriaeth gysyniadol sy’n galluogi’r myfyriwr i werthuso’n feirniadol ymchwil cyfredol ac ysgolheictod uwch o fewn y ddisgyblaeth;

	        (3.1.5)
	dealltwriaeth gysyniadol sy’n galluogi’r myfyriwr i werthuso methodolegau a datblygu dadansoddiadau ohonynt a, lle bo'n briodol, cynnig damcaniaethau newydd.



3.2 Sgiliau Deallusol lefel Meistr
O fewn rhaglen ôl-raddedig Gwaith Ieuenctid a Chymuned, disgwylir y bydd myfyrwyr yn gallu gwneud y canlynol: 
	(3.2.1)
	ymdrin â materion cymhleth yn systematig ac yn greadigol, gwneud penderfyniadau cadarn yn absenoldeb data cyflawn, a chyfleu eu casgliadau'n glir i gynulleidfaoedd arbenigol ac anarbenigol;

	(3.2.2)
	dangos hunan-gyfeiriad a gwreiddioldeb wrth ymdrin â phroblemau a'u datrys, a gweithio'n annibynnol wrth gynllunio a gweithredu tasgau ar lefel broffesiynol neu gyfatebol;

	(3.2.3)
	parhau i gynyddu eu gwybodaeth a'u dealltwriaeth, a datblygu sgiliau newydd i lefel uchel.



3.3 Sgiliau Trosglwyddadwy
O fewn rhaglen ôl-raddedig Gwaith Ieuenctid a Chymuned, yn arbennig mewn perthynas â’u harfer proffesiynol, disgwylir i fyfyrwyr allu arddangos y canlynol: 
	(3.3.1)
	arfer menter a chyfrifoldeb personol;

	(3.3.2)
	gwneud penderfyniadau mewn sefyllfaoedd cymhleth ac anrhagweladwy;

	(3.3.3)
	y gallu i ddysgu'n annibynnol, sydd ei angen ar gyfer datblygiad proffesiynol parhaus.



2. Sgiliau Llythrennedd Cynaliadwyedd (AAU 2011) 
Yn unol â datganiad cynaliadwyedd y rhaglen a gweledigaeth strategol y Brifysgol, byddai graddedigion sy’n hyddysg mewn cynaliadwyedd yn:  
 (4.1) 	gallu sylweddoli pwysigrwydd cyd-destunau amgylcheddol, cymdeithasol a gwleidyddol eu hastudiaethau;  
(4.2) 	gallu datrys neu leddfu problemau o fywyd go iawn drwy ddefnyddio dulliau holistaidd yn ogystal â rhai lleihaol, fel sy’n briodol i’r mater; 
(4.3) 	gallu meddwl yn greadigol, yn holistaidd ac yn systematig a gwneud penderfyniadau beirniadol ynghylch materion; 
(4.4)	gallu datblygu lefel uchel o hunan-adfyfyrio ar lefel bersonol a phroffesiynol;  
(4.5) 	gallu deall gwerthoedd cynaliadwyedd, eu gwerthuso’n feirniadol a’u harfer yn feddylgar; 
(4.6) 	gallu cymhwyso damcaniaeth i arfer ac i’r gwrthwyneb. 

30

(5) Safonau Galwedigaethol Cenedlaethol ar gyfer Gwaith Ieuenctid (2012) 
	Maes Swyddogaeth
	Cyf./Teitl y Swyddogaeth
	Cyf. NOS 
	Teitl perthnasol y Safonau Galwedigaethol Cenedlaethol 

	4. A: Gweithio gyda phobl ifanc ac eraill 
	A1 Adeiladu perthnasu ac ymgysylltu â phobl ifanc 
	YW 01
	Cychwyn, adeiladu a chynnal perthnasau pwrpasol gyda phobl ifanc

	
	
	YW 02
	Cynorthwyo pobl ifanc i fynegi a gwireddu eu nodau 

	
	A2 Ymgysylltu â’r gymuned leol
	YW 03
	Ymgysylltu â chymunedau i hyrwyddo diddordebau a chyfraniadau pobl ifanc

	
	A3 Meithrin perthnasau gwaith a rhwydweithiau gwaith
	YW04
	Datblygu perthnasau gwaith cynhyrchiol gyda chydweithwyr a rhanddeiliaid i gefnogi gwaith ieuenctid

	
	
	Arwyddbost rhif  32
	Cynnwys, cymell a chefnogi gwirfoddolwyr  (Rheoli Gwirfoddolwyr UKWH B2)



	4.B   Hwyluso datblygiad personol, cymdeithasol ac addysgol pobl ifanc
	B1 Hwyluso dysgu a datblygiad pobl ifanc drwy waith ieuenctid a dialog feirniadol 
	YW 05
	Galluogi pobl ifanc i ddefnyddio eu dysgu i wella eu datblygiad pellach  

	
	
	YW 06
	Galluogi pobl ifanc i weithio mewn grwpiau  

	
	
	YW 07
	Annog pobl ifanc i ehangu eu gorwelion a dod yn ddinasyddion effeithiol  

	
	
	YW 08
	Cefnogi pobl ifanc i ddynodi amcanion a’u cyflawni  

	
	
	YW 09
	Cefnogi pobl ifanc gyda’u dealltwriaeth o risg a her

	
	
	YW 10
	Hwyluso grymuso pobl ifanc drwy iddynt gymryd rhan weithgar mewn gwaith ieuenctid 

	
	B2 Cynllunio a gweithredu gweithgareddau dysgu mewn gwaith ieuenctid
	YW 11
	Cynllunio, paratoi a hwyluso gweithgareddau gyda phobl ifanc

	
	
	YW 12
	Gweithio gyda phobl ifanc i reoli adnoddau ar gyfer gweithgareddau gwaith ieuenctid   

	
	
	YW 13
	Cefnogi pobl ifanc i werthuso effaith gweithgareddau gwaith ieuenctid

	
	B3 Hybu hunan barch, hyder a chyfranogiad pobl ifanc 
	YW 14
	Hwyluso pobl ifanc i archwilio eu gwerthoedd a’u credoau

	
	
	YW 15
	Eirioli ar ran pobl ifanc a’u galluogi i'w cynrychioli’u hunain i bobl eraill 

	
	B4 Hybu mynediad i wybodaeth a chefnogaeth
	YW16
	Galluogi pobl ifanc i gael mynediad i wybodaeth er mwyn gwneud penderfyniadau 





	4 C

Hybu cynhwysiant, tegwch a buddiannau a lles pobl ifanc 

	C1 Gweithio gyda phobl ifanc i hybu eu hawliau
	YW17
	Gweithio gyda phobl ifanc i hybu eu hawliau

	
	C2 Diogelu iechyd a lles pobl ifanc
	YW18
	Archwilio lles pobl ifanc gyda nhw 

	
	
	YW19
	Gweithio gyda phobl ifanc i ddiogelu eu lles eu hunain  

	
	
	YW20
	Ymgorffori polisi sefydliadol ar gyfer amddiffyn a diogelu pobl ifanc 

	
	C3 Hybu cynhwysiant, tegwch a rhoi gwerth ar amrywiaeth
	Arwyddbost rhif  33
	Hybu cyfle cyfartal ac amrywiaeth yn eich maes cyfrifoldeb (NOS B11 Rheolaeth ac arweinyddiaeth)

	
	
	YW 21
	Datblygu diwylliant a systemau sy’n hybu cynhwysiant ac yn rhoi gwerth ar amrywiaeth

	
	C4 Cyflawni gofynion rheoliadol a sefydliadol 
	YW 22
	Sicrhau bod gweithgareddau gwaith ieuenctid yn cydymffurfio â gofynion cyfreithiol, rheoliadol a moesegol  



	4 D 

Datblygu strategaeth ac arfer gwaith ieuenctid
	D1 Sefydlu a blaenoriaethu gofynion gwaith ieuenctid
	YW 23
	Ymchwilio i anghenion pobl ifanc a’r gymuned mewn perthynas â gwaith ieuenctid

	
	
	YW24
	Gwerthuso a blaenoriaethu gofynion sefydliadol ar gyfer gweithgareddau gwaith ieuenctid 

	
	D2 Cynllunio a gweithredu strategaeth gwaith ieuenctid

	YW 25
	Dylanwadu ar strategaethau gwaith ieuenctid a’u datblygu  

	
	
	YW 26
	Adnabod a sicrhau cyllid ac adnoddau ar gyfer gwaith ieuenctid   

	
	
	YW 27
	Hwyluso ac ennyn diddordeb pobl ifanc yn natblygiad strategol a darpariaeth gwaith ieuenctid

	
	
	YW 28
	Gweithio mewn partneriaeth ag asiantaethau i wella cyfleoedd i bobl ifanc 

	
	
	Arwyddbost rhif  34
	Datblygu strwythurau, systemau a gweithdrefnau i gefnogi gwirfoddoli  (NOS A3 Rheoli Gwirfoddolwyr)

	
	D3 Monitro a gwerthuso effeithiolrwydd strategaeth a chynlluniau gwaith ieuenctid
	YW 29
	Monitro a gwerthuso ansawdd gweithgareddau gwaith ieuenctid 










	4E 

Datblygu, arwain a rheoli’r hunan ac eraill
	E1 Rheoli eich hunan
	YW 30
	Gweithio fel ymarferydd gwaith ieuenctid effeithiol a myfyriol 

	
	
	Arwyddbost rhif  35
	Rheoli’ch adnoddau a’ch datblygiad proffesiynol eich hunain   (NOS A2 Rheolaeth ac arweinyddiaeth)

	
	E2 Arwain a rheoli pobl eraill
	Arwyddbost rhif  36
	Darparu arweinyddiaeth ar gyfer eich tîm (NOS B5 Rheolaeth ac arweinyddiaeth) 

	
	
	Arwyddbost rhif  37
	Dyrannu a gwirio gwaith yn eich tîm (NOS D5 Rheolaeth ac arweinyddiaeth)

	
	
	Arwyddbost rhif  38
	Recriwtio, dewis a chadw cyd-weithwyr (NOS D3 Rheolaeth ac arweinyddiaeth)

	
	E3 Datblygu cydweithwyr
	YW 31 
	Darparu cefnogaeth gwaith ieuenctid ar gyfer gweithwyr eraill 

	
	
	Arwyddbost rhif  39
	Darparu cyfleoedd dysgu ar gyfer cydweithwyr (NOS D7 Rheolaeth ac arweinyddiaeth)

	
	E4 Cynnal iechyd a diogelwch yn y gweithle 
	Arwyddbost rhif  40
	Sicrhau bod eich gweithredoedd eich hun yn lleihau risgiau i iechyd a diogelwch (NOS HSS1 Iechyd a Diogelwch) 

	
	
	Arwyddbost rhif  41
	Sicrhau bodloni gofynion iechyd a diogelwch yn eich maes cyfrifoldeb (NOS E6 Rheolaeth ac arweinyddiaeth)



STRWYTHUR Y RHAGLEN 

Mae’r tabl isod yn dangos cyfansoddiad cyfredol y rhaglen MA Gwaith Ieuenctid a Chymuned (Llwybr Cymhwyso):

	Cod
	Teitl
	Credydau

	RHAN I

	Modylau Gorfodol

	ECGE7001QC
	Athroniaeth ac Arfer Ymchwil Cymdeithasol
	30

	SJYW7014C
	Arfer Proffesiynol: Gwaith Maes 1
	15

	SJYW7015C
	Arfer Proffesiynol: Gwaith Maes 2
	15

	SJYW7012C
	Addysg Gymdeithasol Feirniadol  
	30

	Modylau Dewisol (dewiswch un)

	SJYW7016C
	Sgiliau Goruchwylio a Chefnogi 
	30

	SJYW7017C
	Cymunedau Cynaliadwy ac Arfer Gwaith Ieuenctid 
	30

	SJYW7018C
	Archwilio Materion Seicolegol a Chymdeithasol sy’n Effeithio ar Bobl Ifanc 
	30

	SJYW7019C
	Gwaith Ieuenctid Datgysylltiedig, Estyn Allan, Symudol
	30

	RHAN II 

	Modwl Gorfodol

	SJYW7020C
	Traethawd Hir: Gwaith Ieuenctid a Chymuned
	60



 
Lle bo hynny’n briodol, mae’n bosibl y bydd y Brifysgol yn caniatáu i fyfyrwyr astudio modylau yn ychwanegol at y 120 credyd a astudir ar gyfer y lefel astudio e.e. modylau cyfrwng Cymraeg neu Dechnoleg Gwybodaeth. Byddai angen i fyfyrwyr drafod hyn gyda’u Cyfarwyddwr Rhaglen.

Bydd y modylau a ddarperir bob blwyddyn academaidd yn dibynnu ar sawl ffactor, gan gynnwys nifer y myfyrwyr sy’n dewis astudio’r modwl hwnnw.  Ni chynigir pob opsiwn ar eich Rhaglen Astudio bob blwyddyn o reidrwydd.


Cynigir y modylau canlynol yn 2018/19

	Cod
	Teitl
	Credits

	RHAN I

	Modylau Gorfodol

	ECGE7001QC
	Athroniaeth ac Arfer Ymchwil Cymdeithasol
	30

	SJYW7014C
	Arfer Proffesiynol: Gwaith Maes 1
	15

	SJYW7015C
	Arfer Proffesiynol: Gwaith Maes 2
	15

	SJYW7012C
	Addysg Gymdeithasol Feirniadol  
	30

	Modylau Dewisol (dewiswch un)

	SJYW7017C
	Cymunedau Cynaliadwy ac Arfer Gwaith Ieuenctid
	30

	RHAN II 

	Modwl Gorfodol

	ECGE7002QC
	Traethawd Hir: Gwaith Ieuenctid a Chymuned
	60








MA Plant a Phobl Ifanc (Iechyd a Lles / Hawliau Plant)

Deilliannau Dysgu’r Rhaglen

Gwybodaeth a dealltwriaeth (KU)

Cysyniadolir gwybodaeth a dealltwriaeth bynciol yma ar ffurf pedair agwedd, a gwelir bod pob un ohonynt yn cyfrannu i’r drafodaeth ynghylch rôl a hunaniaeth broffesiynol yr ymarferydd, pa un a yw’n gweithio gyda phlant neu bobl ifanc. Trwy fynd i’r afael â phob un o’r meysydd hyn llunnir hunaniaethau proffesiynol ac enillir gwybodaeth a dealltwriaeth bynciol, briodol.

KU1: 	Gweithio’n effeithiol gyda phlant, pobl ifanc ac oedolion;
KU2: 	Dulliau datblygedig o ddysgu a datblygu;
KU3: 	Dangos amgyffrediad cynhwysfawr o gwmpas ac ehangder iechyd a llesiant corfforol a meddyliol plant a phobl ifanc 	

Cyd-gysylltir datblygiad gwybodaeth, sgiliau a gwerthoedd ar draws yr agweddau hyn gan y sylw a roddir ar hyd rhaglenni astudio yn y pwnc hwn i ddatblygu ymarferwyr beirniadol ac adfyfyriol. 

Caiff pob un o'r deilliannau dysgu uchod sylw mewn o leiaf 2 fodwl ar y lefel briodol (gan gymryd i ystyriaeth batrymau astudio unigol)

Sgiliau gwybyddol (meddwl) (CS) 

CS1: Mynd i’r afael yn feirniadol â materion cymhleth yn systematig ac yn greadigol  
CS2: Llunio a gwerthuso methodolegau ymchwil a datblygu dadansoddiadau ohonynt  
CS3: Dadansoddi’n feirniadol ystod o faterion yn ymwneud â phlant a phobl ifanc ac egluro pa mor berthnasol ydynt i gyd-destunau cyfoes
CS4: Ffurfio barn werthusol gadarn ar faterion yn absenoldeb data cyflawn 

Caiff pob un o'r deilliannau dysgu uchod sylw mewn o leiaf 2 fodwl ar y lefel briodol (gan gymryd i ystyriaeth batrymau astudio unigol)

Sgiliau ymarferol (PS)

PS 1: Cymhwyso canlyniadau eich adfyfyrio a’ch datblygiad i’ch arfer eich hun, gan gynnwys sut rydych yn cyflawni gwerthoedd ac egwyddorion priodol
PS2: Gweithio gyda phobl ifanc i ddynodi’r adnoddau sydd eu hangen ar gyfer y gweithgaredd arfaethedig, gan gynnwys y sgiliau angenrheidiol, amser pobl, offer a deunyddiau angenrheidiol.
PS3: Cefnogi ac annog pobl ifanc i gynrychioli eu hunain a’u safbwyntiau a’u diddordebau i eraill.

Caiff pob un o'r deilliannau dysgu uchod sylw mewn o leiaf 2 fodwl ar y lefel briodol (gan gymryd i ystyriaeth batrymau astudio unigol).

Sgiliau allweddol (KS) 

KS1: Arfer menter a chyfrifoldeb personol mewn perthynas â sefyllfaoedd heriol a chymhleth
KS2: Gwneud penderfyniadau mewn sefyllfaoedd cymhleth ac anrhagweladwy 
KS3: Y gallu i ddysgu'n annibynnol, sydd ei angen ar gyfer datblygiad proffesiynol parhaus.
Caiff pob un o'r deilliannau dysgu uchod sylw mewn o leiaf 2 fodwl ar y lefel briodol (gan gymryd i ystyriaeth batrymau astudio unigol)
  

STRWYTHUR Y RHAGLEN 

Mae’r tabl isod yn dangos cyfansoddiad cyfredol y rhaglen:

MA Plant a Phobl Ifanc: Hawliau Plant


Semestr 1
	Modylau Gorfodol 

	Côd y Modwl 
	Teitl 
	Credydau

	ECGE7001QC
	Athroniaeth ac Arfer Ymchwil Cymdeithasol
	30

	ECCH7001C
	Disgyrsiau Cyfoes mewn Arfer Proffesiynol 
	30



Semestr 2
	Modylau Gorfodol 

	Côd y Modwl 
	Teitl 
	Credydau

	ECCH7002C
	Plant a Phobl Ifanc mewn Ffocws
	30

	ECCH7003C
	Arwain Hawliau Plant: Datblygu Arfer Proffesiynol
	30

	ECGE7002QC
	Y Gyfadran Addysg a Chymunedau: Traethawd Hir 
	60




MA Plant a Phobl Ifanc: Iechyd a Llesiant 

Semestr 1
	Modylau Gorfodol 

	Côd y Modwl 
	Teitl 
	Credydau

	ECGE7001QC
	Athroniaeth ac Arfer Ymchwil Cymdeithasol
	30

	ECCH7001C
	Disgyrsiau Cyfoes mewn Arfer Proffesiynol 
	30



Semestr 2
	Modylau Gorfodol 

	Côd y Modwl 
	Teitl 
	Credydau

	ECCH7002C
	Plant a Phobl Ifanc mewn Ffocws
	30

	ECCH7004C
	Addysg ar gyfer Iechyd a Llesiant
	30

	ECGE7002QC
	Y Gyfadran Addysg a Chymunedau: Traethawd Hir 
	60






Lle bo hynny’n briodol, mae’n bosibl y bydd y Brifysgol yn caniatáu i fyfyrwyr astudio modylau yn ychwanegol at y 120 credyd a astudir ar gyfer y lefel astudio e.e. modylau cyfrwng Cymraeg neu Dechnoleg Gwybodaeth. Byddai angen i fyfyrwyr drafod hyn gyda’u Cyfarwyddwr Rhaglen.

Bydd y modylau a ddarperir bob blwyddyn academaidd yn dibynnu ar sawl ffactor, gan gynnwys nifer y myfyrwyr sy’n dewis astudio’r modwl hwnnw.  Ni chynigir pob opsiwn ar eich Rhaglen Astudio bob blwyddyn o reidrwydd.

Cynigir y modylau canlynol yn 2019/20 (darperir tabl enghreifftiol):

	RHAN I

	Modwl Gorfodol 

	
	
	30 credyd

	Modwl Dewisol 

	
	
	30 credyd

	RHAN II 

	Modwl Gorfodol

	
	Teitl…. (h.y. Traethawd Hir)
	60 credyd



Mae manylion y modylau yn gywir ar 1 Medi 2019, ac ni fyddant fel arfer yn newid yn ystod y flwyddyn.  Os digwydd y bydd angen gwneud newidiadau i’r manylion hyn yn ystod y flwyddyn, fe’ch hysbysir yn ysgrifenedig. Cyflwynir disgrifiadau’r modylau yn y Cyfeirlyfr Modylau sy’n mynd gyda’r ddogfen hon.

[bookmark: _Toc422995568][bookmark: _Toc13664058]GWYBODAETH YCHWANEGOL I FYFYRWYR SY’N DILYN Y MODWL DRWY DDYSGU O BELL
Os ydych yn dilyn y rhaglen astudio hon drwy ddysgu o bell, ceir gwybodaeth gyffredinol ychwanegol am astudio drwy’r dull hwn yn Rheoliadau’r Brifysgol - Canllaw i Fyfyrwyr Dysgu o Bell.    

Yr Athrofa i osod yma wybodaeth gyffredinol am gyfleoedd sydd ar gael i fyfyrwyr i gefnogi’u dysgu ar y rhaglen astudio hon (rhoddir gwybodaeth fwy penodol yn gysylltiedig â modwl penodol yn y llyfrynnau gwybodaeth am fodylau:   e.e. fforwm trafod, cynadledda ar y we, sesiynau tiwtorial, podlediadau ac ati.).  Dylai’r wybodaeth a roddir yma gynnwys pryd mae cefnogaeth ar gael a’r amser ymateb arfaethedig i ymholiadau / e-byst.  

Yr Athrofa i osod yma wybodaeth am unrhyw ysgolion preswyl sy’n gysylltiedig â’r rhaglen astudio.   Dylid ei gwneud yn eglur a ydy’r gweithgaredd hwn yn orfodol neu’n ddewisol, pa gostau sy’n gysylltiedig ag ef, pryd y’i cynhelir, a sut y dylai myfyrwyr gofrestru ar ei gyfer.   Hefyd dylid rhoi gwybodaeth am gynnwys yr ysgol breswyl er mwyn i fyfyrwyr allu gwneud dewis ar sail gwybodaeth. 



ADRAN AR GYFER MYFYRWYR MEISTR 
[bookmark: _Toc422995569][bookmark: _Toc13664059]ASESU RHAN I
Asesir pob modwl yn annibynnol mewn ffyrdd a fydd yn adlewyrchu amcanion a deilliannau dysgu’r modwl a’r rhaglen astudio fel cyfanwaith a’r strategaethau dysgu ac addysgu a ddefnyddir o fewn y modwl. 

Rhoddir manylion yr aseiniadau, canllawiau ar amcanion yr asesiad a’r meini prawf a ddefnyddir wrth farcio ar ddechrau pob modwl.

Ceir gwybodaeth lawn am ddosbarthiadau canlyniadau a rheoliadau dilyniant ym Mhennod 6 y Llawlyfr Ansawdd Academaidd.

Ceir manylion yr hyn a ystyrir yn ‘gynnydd boddhaol' ym Mhennod 6 y Llawlyfr Ansawdd Academaidd.  I gael gwybodaeth bellach am ‘gynnydd’ gweler Rheoliadau’r Brifysgol – Canllaw i Fyfyrwyr Ôl-raddedig.

Fel arfer bydd yr holl waith yn cael ei farcio o fewn y cyfnod a gytunwyd gan y Brifysgol sef 20 diwrnod gwaith clir yn ystod y tymor i ddychwelyd gwaith cwrs a asesir.   Bydd y cydlynydd modwl yn cysylltu â chi os na fydd hyn yn bosibl.
[bookmark: _Toc422995570][bookmark: _Toc13664060]DYDDIADAU TERFYN GWAITH CWRS

Sylwer ar gyfer modylau â nifer o ddyddiadau terfyn asesiadau a / neu arholiadau, rhoddir dyddiadau terfyn gwaith cwrs a gwybodaeth lawn am arholiadau yn y llyfryn gwybodaeth am fodwl a roddir i fyfyrwyr ar ddechrau’r modwl.   

Mae angen cyflwyno’r holl waith cwrs ysgrifenedig a asesir ar ffurf copi electronig trwy Turnitin; bydd y Cyfarwyddwr Rhaglen yn darparu cyfarwyddiadau gwahanol ar gyfer unrhyw waith cwrs na ellir ei gyflwyno trwy Turnitin.
[bookmark: _Toc422995571][bookmark: _Toc13664061]PARATOI AC ASESU TRAETHAWD HIR/PORTFFOLIO
Bydd yn ofynnol i bob ymgeisydd a dderbynnir i Ran II gyflwyno traethawd hir/portffolio. Nid yw nifer y geiriau’n cynnwys atodiadau (os oes rhai), troednodiadau angenrheidiol, y datganiadau a gosodiadau ffurfiol na’r llyfryddiaeth a’r mynegai. Gall yr atodiadau fod yn fan i osod data crai. Dylid nodi nad oes rheidrwydd ar arholwyr i ddarllen yr atodiadau wrth arholi darn o waith.

Os ydy’n amlwg bod darn o waith yn fwy na nifer y geiriau a ganiateir, dylai’r myfyriwr drafod camau golygu gyda’i oruchwylwyr cyn ei gyflwyno.
[bookmark: _Toc422995572][bookmark: _Toc13664062]TRAETHAWD HIR
Disgwylir y bydd myfyrwyr sy’n cyrraedd yr elfen traethawd hir o fewn Rhaglen Astudio Meistr wedi caffael ac ymarfer sgiliau ymchwil perthnasol i’r modylau a astudir. Neilltuir goruchwyliwr ar gyfer y myfyrwyr a fydd yn eu cynghori ar faterion yn codi ar amrywiol adegau o’r prosiect ymchwil. 

Rhaid cyflwyno traethodau hir yn unol â gofynion y Brifysgol a nodwyd yn y Canllaw ar gyfer Traethodau Hir Ôl-raddedig a Addysgir (Atodiad GA29).
http://www.uwtsd.ac.uk/cy/swyddfaacademaidd/atodiadau-a-ffurflenni/ 

Hysbysir myfyrwyr y bydd “hawl agored i weld” y traethawd hir wedyn, h.y. y bydd ar gael i bawb i’w ddefnyddio yn unol â hawlfraint a hawliau defnyddwyr olaf.  Dylai myfyrwyr sy’n dymuno gwneud cais am waharddiad mynediad gyfeirio at Bennod 7 y Llawlyfr Ansawdd Academaidd. 

Sylwer os hoffech raddio ym mis Gorffennaf, dylech gyflwyno’ch traethawd hir ddim hwyrach na 1 Ebrill er mwyn sicrhau bod yr holl waith marcio a gweithdrefnau arholi’n cael eu cwblhau mewn da bryd.  Fel arfer bydd traethodau hir Meistr yn cael eu marcio o fewn y cyfnod amser a gytunwyd gan y Brifysgol sef 30 diwrnod gwaith clir.

Ceir manylion cyfrifoldebau’r myfyriwr a’r hawl i gymorth gyda thraethawd hir yn y Polisi Goruchwylio ar gyfer Myfyrwyr Meistr a Addysgir (Atodiad GA30).
http://www.uwtsd.ac.uk/cy/swyddfaacademaidd/atodiadau-a-ffurflenni/ 


 
[bookmark: _Toc13664063]
POLISI PRESENOLDEB Y BRIFYSGOL
Mae presenoldeb yn ddangosydd pwysig o’ch ymroddiad a’ch llwyddiant yn eich astudiaethau.    Felly mae’n ofynnol i bob myfyriwr fynychu pob dosbarth a thiwtorial sydd wedi’u hamserlennu a bydd yr Athrofeydd yn cofnodi presenoldeb academaidd unigolion.  Mae’n bwysig eich bod yn:

· ymgyfarwyddo â’r polisi presenoldeb sy’n berthnasol i chi (gweler https://www.uwtsd.ac.uk/cy/swyddfaacademaidd/ffurflenni-a-pholisiau-eraill/);

· llwyr ymwybodol o’r gweithdrefnau i’w dilyn yn achos absenoldebau annisgwyl;  

· ymwybodol y cymerir camau disgyblu os ceir cyfnodau parhaus o absenoldeb heb awdurdod.
Mae hyn yn arbennig o bwysig i fyfyrwyr rhyngwladol â Fisa Haen 4 UKVI.  Os na fyddwch yn cadw at ofynion ac amodau’r Polisi Presenoldeb bydd rhaid i chi dynnu’n ôl o’ch rhaglen a bydd y Brifysgol hefyd yn hysbysu’r UKVI i dynnu eich nawdd fisa Haen 4 yn ôl.
Apelio yn erbyn tynnu myfyriwr yn ôl oherwydd presenoldeb gwael -  Darperir gwybodaeth ar sut i apelio yn erbyn tynnu myfyriwr yn ôl ar sail presenoldeb gwael ar wefan y Brifysgol (http://www.uwtsd.ac.uk/cy/swyddfaacademaidd/gweithdrefnau-ar-gyfer-apeliadau-academaidd-cwynion-ac-achosion-eraill-myfyrwyr/).  
[bookmark: _Toc11388597]
[bookmark: _Toc13664064]CODAU YMDDYGIAD
Mae’r Brifysgol wedi ymrwymo i ddarparu amgylchedd dysgu diogel a chynhwysol ar gyfer pob myfyriwr, lle mae gan bob myfyriwr y potensial i lwyddo hyd eithaf ei allu. 

Mae’r Brifysgol yn disgwyl i’r holl fyfyrwyr gadw at y Cod Ymddygiad Myfyrwyr (gweler https://www.uwtsd.ac.uk/cy/ymgysylltu-â-myfyrwyr/). 

Yn ogystal mae gan y Brifysgol Bolisi Addasrwydd i Astudio a Pholisi Addasrwydd i Ymarfer (gweler https://uowtsd.sharepoint.com/student-info/SitePages/Regulations.aspx).

Yn ogystal, mae gan nifer o raglenni god ymddygiad proffesiynol y mae disgwyl i chi gadw ato.  Fe gewch y manylion priodol gan eich Cyfarwyddwr Rhaglen.

[bookmark: _Toc13664065]
YNGLŶN AG ARFER ANNHEG A LLÊN-LADRAD
Mae’r Brifysgol yn diffinio arfer annheg fel ‘unrhyw weithred, fwriadol neu fel arall, a allai sicrhau mantais nas caniateir i’r unigolyn ei hun, neu rywun arall...’. Cyflawni arfer annheg mewn asesiad yw un o’r troseddau mwyaf difrifol yn y byd academaidd, a gall ei ganlyniadau fod yn ddifrifol. Mae’n tanseilio integredd ysgolheictod, ymchwil a’r broses arholi ac asesu.

Mae’n bwysig iawn deall nad yw’n amddiffyniad honni bod arfer annheg wedi digwydd yn anfwriadol, yn ddamweiniol, oherwydd amgylchiadau esgusodol neu nam hirdymor (pa un ai yw’r Brifysgol wedi cydnabod yr amgylchiadau hyn neu’r nam hirdymor ai peidio).
 
Un math o arfer annheg yw llên-ladrad. Honni, neu geisio honni, mai eich gwaith chi yw gwaith a wnaed gan rywun arall yw llên-ladrad.  Mae’n cynnwys copïo geiriau, syniadau, delweddau neu ganlyniadau ymchwil rhywun arall heb eu cydnabod, pa un a yw’r geiriau hynny ac ati wedi’u cyhoeddi ai peidio.  Llên-ladrad, er enghraifft, yw copïo gwaith myfyriwr arall, gwaith aelod o’r staff neu erthygl a gyhoeddwyd heb gydnabod yr awdur.  Mae pobl sy’n caniatáu i’w gwaith gael ei lên-ladrata hefyd yn euog.

Dylid nodi bod ailgyflwyno gwaith sydd eisoes wedi cael ei gyflwyno ar gyfer tasg asesu wahanol heb ddweud hynny (gelwir hyn yn hunan lên-ladrad) hefyd yn cael ei ystyried yn llên-ladrad a chaiff ei drin yn unol â hynny.

Llên-ladrad yw un o’r troseddau mwyaf difrifol yn y byd academaidd, a gall ei ganlyniadau fod yn ddifrifol. Mae’n tanseilio integredd ysgolheictod, ymchwil a’r broses arholi ac asesu.  Mae’r canllawiau sy’n dilyn yn egluro beth yw llên-ladrad, yn disgrifio rheoliadau’r Brifysgol ar gyfer delio ag ef, ac yn rhoi cymorth ar sut i’w osgoi.

Wrth gofrestru fel myfyriwr ym Mhrifysgol Cymru Y Drindod Dewi Sant rydych wedi caniatáu i’ch gwaith gael ei archwilio’n electronig ac yn bersonol i wirio am achosion o lên-ladrad.  Fel arfer, bydd eich gwaith yn cael ei gyflwyno’n electronig trwy Moodle.  

[bookmark: _Toc392147987]Yn achos cyflwyniadau y tu allan i lwyfan Moodle, mae’r un mor bwysig eich bod yn cyfeirnodi eich ffynonellau’n gywir.  Mewn rhai achosion bydd disgwyl i chi gyflwyno copïau caled ac electronig, y gellir eu gwirio yn erbyn cronfa ddata Gwasanaeth Canfod Llên-ladrad Addysg Uwch y DU.  Yn achos cyflwyniadau mewn llawysgrifen, portffolios a llyfrau proses, holwch eich tiwtor modwl os ydych yn amau eich bod wedi torri’r rheoliadau.  Maen nhw yma i’ch helpu; gwnewch yn siŵr eich bod yn cymryd mantais o’u harbenigedd.
[bookmark: _Toc13664066]Llên-ladrad: Rheoliadau, Gweithdrefnau a Chosbau  
Ceir manylion llawn am weithdrefnau a chosbau'r Brifysgol ar gyfer delio ag achosion o lên-ladrad ym Mhennod 13 y Llawlyfr Ansawdd Academaidd, sydd i’w weld ar wefan y Brifysgol neu sydd ar gael o Swyddfeydd yr Athrofeydd. Mae crynodeb o’r manylion hyn ar gael hefyd yn Rheoliadau’r Brifysgol - Canllaw i Fyfyrwyr Ôl-raddedig a gyhoeddir yn adran y Swyddfa Academaidd ar wefan y Brifysgol:
http://www.uwtsd.ac.uk/cy/swyddfaacademaidd/rheoliadaur-brifysgol-canllawiau-ar-gyfer-myfyrwyr/
[bookmark: _Toc13664067]Osgoi llên-ladrad
Mae gwaith cwrs, traethodau hir neu waith creadigol i fod yn waith gwreiddiol gennych chi.  Wrth gwrs, byddwch yn defnyddio gwaith pobl eraill.  Nid yn unig y mae hyn yn anochel, mae i’w ddisgwyl.  

Mae pob ysgolheictod yn adeiladu ar waith pobl eraill. Y peth pwysig i’w gofio yw cydnabod eich ffynonellau bob amser. Mae’r Brifysgol yn cydnabod pedair arddull cyfeirnodi: APA, Harvard, IEEE a MHRA ac yn darparu llawlyfr ar gyfer pob un o’r arddulliau hyn. Ar gyfer eich rhaglen astudio chi dylech ddefnyddio Harvard. Gellir dod o hyd i’r llawlyfrau ar-lein: https://www.uwtsd.ac.uk/library/infoskills/referencing-handbooks/ neu mae copïau printiedig ar gael o’r Llyfrgell ac Adnoddau Dysgu. Cynhelir sesiwn ar Hanfodion Cyfeirnodi ar ddechrau’r tymor cyntaf yn eich blwyddyn gyntaf ond fel arweiniad bras dilynwch y canllawiau canlynol:

· Rhaid i unrhyw beth sy’n cael ei gopïo neu’i ddyfynnu o ffynhonnell arall, gan gynnwys ffynonellau electronig megis y rhyngrwyd, fod mewn dyfynodau ac wedi’i briodoli i’r awdur gwreiddiol.  Gallwch wneud hyn yng nghorff y testun neu ar ffurf troednodyn, gan ddibynnu ar yr arddull Cyfeirnodi y gofynnir i chi ei defnyddio.  

· Mae aralleirio neu grynhoi gwaith pobl eraill yn golygu rhoi eu syniadau hwy yn eich geiriau chi.   Mae hyn yn iawn, ond unwaith eto, rhaid i chi gydnabod eich ffynhonnell.  

· Mewn achosion lle’r ydych yn ddyledus i un neu ddwy brif ffynhonnell am eich syniadau, gall hyn fod ychydig yn fwy anodd.  Os daw’r syniadau neu’r modd y’u cyflwynir o un neu ddwy ffynhonnell, gwnewch hyn yn glir.  Dylech ei gwneud yn glir hefyd os ydynt yn deillio o ddarlithoedd.  Mae’n bwysig peidio â honni bod y gwaith yn wreiddiol os nad yw hynny’n wir, a dylech nodi’n gyffredinol o ble y daw’r wybodaeth.

· Wrth reswm, ni ddisgwylir dyfyniadau llawn mewn arholiadau amseredig nas gwelir o flaen llaw ond dylech nodi eich dyled yn gyffredinol a phriodoli unrhyw ddyfyniadau yr ydych wedi llwyddo i’w cofio.

[bookmark: cysill]Y rheol aur yw: ‘os nad ydych yn siŵr, nodwch y cyfeiriadau’ a bydd eich Llawlyfr Cyfeirnodi yn rhoi arweiniad penodol i chi ar sut i wneud hyn yn gywir.  I gael cymorth cysylltwch â’ch tiwtor neu’r Llyfrgellydd Cyswllt Academaidd. Ni chosbir unrhyw un am ofyn cyngor ac arweiniad, ond mae cosbau llym am lên-ladrad. Gallai methu â chyfeirnodi olygu yr ystyrir bod eich gwaith wedi’i lên-ladrata.
[bookmark: _Toc13664068]Mathau eraill o Arfer Annheg
Ceir mathau eraill o arfer annheg, gan gynnwys y canlynol, ond heb fod yn gyfyngedig i’r rhain: creu gwaith mewn grŵp pan mai tasg unigol ydyw (gelwir hyn yn gyd-dwyllo), ffugio data neu wneud honiadau ffug eich bod wedi gwneud ymchwil, defnyddio gwasanaeth banc traethodau, bod â ffynhonnell wybodaeth heb hawl mewn arholiad, cyfathrebu gwaharddedig yn ystod arholiad. Mae’r un rheoliadau, gweithdrefnau a chosbau yn berthnasol i bob math o arfer annheg. 

LLYFRGELL AC ADNODDAU DYSGU

[bookmark: _Toc421703335]Mae’r Llyfrgell ac Adnoddau Dysgu (LlAD) yn cefnogi gweithgareddau dysgu, addysgu ac ymchwil staff a myfyrwyr ar draws y Brifysgol gyda llyfrgelloedd yng Nghaerfyrddin, Llambed, Llundain ac Abertawe ac mae’n cynnwys adnoddau ar-lein, mannau dysgu cymdeithasol, casgliadau arbennig ac archifau.   

Mae’r llyfrgell yn blaenoriaethu prynu e-lyfrau yn hytrach na llyfrau argraffedig pryd bynnag y bo’n bosibl ac adolygir y cyfnodau benthyg yn rheolaidd gan y llyfrgell er mwyn sicrhau eu bod yn briodol ac yn rhoi mynediad teg i adnoddau.   Disgwylir i holl eitemau rhestr ddarllen Hanfodol, o leiaf, fod ar gael yn y llyfrgell. Mae’r LlAD yn dilyn polisi Dirwyon Tecach sy’n golygu bod myfyrwyr yn cael eu dirwyo ar eitemau dim ond os oes galw mawr amdanynt neu os oes defnyddiwr llyfrgell arall wedi gwneud cais amdanynt. 
Mae’r LlAD yn darparu gwasanaeth Angen Rhagor? gyda’r nod o ddarparu siop un stop ar gyfer pob angen am adnoddau dysgu, er enghraifft, os oes angen llyfr, cylchgrawn neu draethawd ymchwil nad yw yn stoc y llyfrgell, gellir ei brynu neu ei fenthyg gan lyfrgell arall.   Gellir dod o hyd i wybodaeth bellach yma: http://www.uwtsd.ac.uk/cy/llyfrgell/llawlyfr-llyfrgell/angen-rhagor/.
Mannau Dysgu
Mae chwe llyfrgell ar draws campysau Caerfyrddin, Llambed, Llundain ac Abertawe. Yn ogystal â’r casgliadau, mae’r llyfrgell yn darparu amrywiaeth o fannau dysgu modern a hyblyg, gan adlewyrchu gwahanol arddulliau gweithio e.e. mannau astudio i grwpiau a mannau tawel, yn ogystal â chyfleusterau TG, rhwydwaith diwifr, cyfleusterau llungopïo ac argraffu a gwasanaeth cwsmeriaid gwych.
Llyfrgell Ar-lein 
Mae’r LlAD yn cynnig ystod eang o adnoddau argraffedig ac electronig, yn cynnwys casgliad helaeth o e-gylchgronau ac e-lyfrau ar-lein sydd ar gael bob awr o’r dydd a’r nos, gan ddarparu mynediad i gyfnodolion ysgolheigaidd, papurau newydd, adroddiadau cwmnïau a deunydd cyfeiriol.  Mae’r catalog llyfrgell yn chwilio’r holl ystod o ddeunyddiau llyfrgell argraffedig ac ar-lein ac mae’n rhoi mynediad i’ch cyfrif llyfrgell o unrhyw le.   
Sgiliau Gwybodaeth 
Bydd yr holl fyfyrwyr yn cael taith o gwmpas y Llyfrgell, sesiwn Sgiliau Sylfaenol a sesiwn Hanfodion Cyfeirnodi yn eu hwythnosau cyntaf yn y Brifysgol.   Bydd Llyfrgellwyr Cyswllt Academaidd yn helpu myfyrwyr i ddatblygu’r sgiliau angenrheidiol i ddod o hyd i ffynonellau gwybodaeth yn eu meysydd pwnc ac i ddefnyddio a gwerthuso’r ffynonellau hynny.   Cynigir sesiynau niferus trwy gydol y flwyddyn i helpu myfyrwyr i ddatblygu eu Sgiliau Gwybodaeth ymhellach i hybu eu llwyddiant academaidd a’u cyflogadwyedd. Mae’r rhain yn cynnwys sesiynau ar adnabod newyddion ffug, defnyddio ystadegau, ymwybyddiaeth fasnachol, rheoli’r wybodaeth amdanynt sydd ar gael ar-lein a chael mynediad i ffynonellau gwybodaeth mewn fformatau hygyrch.   Mae’r LlAD yn gweithredu polisi drws agored sy’n galluogi myfyrwyr i ofyn am help a chyngor ar yr adnoddau gwybodaeth sydd ar gael ar hyd y flwyddyn academaidd.  Mae Llyfrgellwyr Cyswllt Academaidd hefyd yn cael eu croesawu mewn Pwyllgorau Staff / Myfyrwyr, ac maent yn mynd i gyfarfodydd perthnasol eraill yr Athrofeydd drwy wahoddiad, yn cynnwys Byrddau Athrofeydd. I gael gwybodaeth bellach am y ddarpariaeth Sgiliau Gwybodaeth ewch i:  https://www.uwtsd.ac.uk/cy/llyfrgell/infoskills/ 
Casgliadau Arbennig ac Archifau
Mae’r Llyfrgell yn gartref hefyd i Gasgliadau Arbennig y Drindod Dewi Sant, gan gynnwys llyfrau printiedig, llawysgrifau ac archifau hynaf y brifysgol. Ceir yn y Casgliadau Arbennig dros 35,000 o weithiau printiedig, 8 llawysgrif ganoloesol, tua 100 o lawysgrifau ôl-ganoloesol a 69 incwnabwla.  Mae deunydd o’r Archifau’n cynnwys archif sefydliadol Coleg Dewi Sant, sef Prifysgol Cymru, Llambed yn ddiweddarach, a Choleg y Drindod, Caerfyrddin, ill dau’n aelodau cyfansoddol Prifysgol Cymru y Drindod Dewi Sant. Anogir myfyrwyr i ddefnyddio’r adnoddau gwych hyn yn rhan o’u hastudiaethau, beth bynnag yw eu pwnc. Yn aml trefnir ymweliadau a gweithdai yn y llyfrgell ar gampws Llambed o fewn yr ystafelloedd darllen a adeiladwyd yn bwrpasol, a cheir rhaglen reolaidd o arddangosfeydd ar draws y campysau ac ar-lein.  
 
Gwasanaethau i Ymchwilwyr 
Mae’r LlAD hefyd yn darparu cymorth uwch i Fyfyrwyr Ymchwil gan gynnwys cymorth ar gyfer y Fframwaith Datblygu Ymchwilwyr megis Rheoli Data Ymchwil, Cynlluniau Data, Mynediad Agored a mesur effaith ymchwil drwy fibliometreg ac altmetreg.   Mae mynediad i lyfrgelloedd eraill hefyd ar gael drwy gynllun SCONUL yn ogystal â mynediad i wasanaethau sganio a benthyciadau drwy’r post drwy’r gwasanaeth Angen Rhagor?
Ar gyfer datblygiadau diweddar yn y gwasanaeth, diweddariadau a gwybodaeth cysylltu, ewch i wefan Llyfrgell y Brifysgol yn http://www.uwtsd.ac.uk/cy/llyfrgell/.  Dilynwch y Llyfrgell ac Adnoddau Dysgu hefyd ar Facebook, Instagram neu Twitter i gael y newyddion diweddaraf, datblygiadau o ran y gwasanaeth a gwybodaeth am wasanaethau ac adnoddau newydd: @UWTSDLib.
[bookmark: _Toc13664069]GWASANAETHAU MYFYRWYR
Gwasanaeth cymorth proffesiynol sy’n darparu gwybodaeth, cyngor a chyfarwyddyd o ansawdd uchel ynghyd â chymorth ymarferol ac emosiynol er mwyn galluogi'r holl fyfyrwyr i gyrraedd eu potensial llawn.    Mae’r cymorth sydd ar gael yn cynnwys y Gwasanaeth Gyrfaoedd, Cymorth Ariannol, Cymorth Dysgu, y Gwasanaeth Cwnsela a chymorth i fyfyrwyr o gefndir gofal.  I gael rhagor o fanylion gweler http://www.uwtsd.ac.uk/cy/gwasanaethau-myfyrwyr/. 
[bookmark: _Toc13664070]SGILIAU ASTUDIO 
Bydd pob myfyriwr yn gallu manteisio ar gymorth sgiliau astudio i'w cynorthwyo yn eu hastudiaethau. Mae manylion y ddarpariaeth ar gael o swyddfeydd Gwasanaethau Myfyrwyr ar bob campws ac ar http://www.uwtsd.ac.uk/cy/gwasanaethau-myfyrwyr/cymorth-sgiliau-astudio/  

Mae’r testunau posibl yn cynnwys:
Datblygu strategaethau astudio effeithiol
Cynllunio ac ysgrifennu aseiniadau
Paratoi cyflwyniadau
Cynllunio ar gyfer seminarau
Paratoi ar gyfer arholiadau

Mae sesiynau galw heibio ac apwyntiadau 1:1 yn ymwneud â sgiliau astudio ar gael ar gampysau Caerfyrddin, Llambed ac Abertawe yn ystod y tymor – nid oes angen apwyntiad. Mae modd hefyd i fyfyrwyr dysgu o bell fanteisio ar y gwasanaeth Sgiliau Astudio o Bell trwy ddefnyddio e-bost, ffôn neu Skype. Gweler tudalennau gwe Gwasanaethau Myfyrwyr yn ymwneud â sgiliau astudio am ragor o fanylion:
http://www.uwtsd.ac.uk/cy/gwasanaethau-myfyrwyr/cymorth-sgiliau-astudio/

[bookmark: _Toc13664071]CWYNION 
Mae gennych hawl i wneud cwyn am unrhyw bryder penodol yn ymwneud â darpariaeth eich Rhaglen Astudio neu wasanaeth academaidd perthynol. Ceir manylion llawn y broses gwynion yn y ‘Weithdrefn ar gyfer Cwynion Myfyrwyr’ ym Mhennod 13 y Llawlyfr Ansawdd Academaidd ac mewn dogfennaeth ategol a gyhoeddir yn adran y Swyddfa Academaidd ar wefan y Brifysgol:
http://www.uwtsd.ac.uk/cy/swyddfaacademaidd/gweithdrefnau-ar-gyfer-apeliadau-academaidd-cwynion-ac-achosion-eraill-myfyrwyr/

